title: Dow Jones & Company

text: Dow Jonesin kestävän kehityksen (Dow Jones Sustainability Indexes, DJSI) indeksejä arvostetaan maailmalla. Yritykset valitaan niihin vastuullisuusarvioinnin perusteella, jonka tekee RobecoSAM. Arvioinnissa yritykset vastavat noin sataan kysymykseen, joissa käsitellään niiden toimintaa talous-, sosiaali- ja ympäristövastuun kautta. Indeksissä arvioidaan muun muassa ilmaston muutoksen hillitsemiseen liittyviä toimia ja yritysten käytäntöjä toimitusketjun, työvoiman, hallinnon ja riskienhallinnan parissa. Syyskuussa 2013 seitsemän suomalaista pörssiyritystä valittiin vuosiksi 2013–2014 Dow Jonesin kestävän kehityksen Euroopan indeksiin: Kesko, Metso Oyj, Neste Oil, Nokia Oyj, Outokumpu, Outotec ja UPM.


title: Kivisilta (Pietari)

text: Kivisilta () on yksi Gribojedovin kanavan ylittävistä silloista Pietarissa Venäjällä. Silta rakennettiin vuosina 1774–1778. Graniittinen kiviholvisilta on 19 metriä pitkä ja 13,88 metriä leveä. Silta on valmistettu graniitista. Sillan suunnittelivat venäläiset insinöörit V. I. Nazimov ja I. N. Borisov. Kivisilta oli Pietarin kaupungin ensimmäisiä kivisiltoja.


title: America's Got Talent (3. tuotantokausi)

text: America's Got Talentin kolmas kausi alkoi NBC-kanavalla 17. kesäkuuta. Kausi alkoi tuttuun tapaan koelauluilla. Tuomareina toimivat Piers Morgan, Sharon Osbourne ja David Hasselhoff. Juontaja Jerry Springer on viimeistä kertaa juontajana ohjelmassa. Koe-esiintymisiä järjestettiin viidessä kaupungissa keväällä 2008. Kaupungit ovat New York, Chicago, Atlanta, Dallas ja Los Angeles. Myös Facebook ja MySpace-sivustojen kautta pystyi osallistua.


title: America's Got Talent (3. tuotantokausi)

text: Koe-esiintymiset aloittivat ohjelman mys tänä vuonna. Ensimmäisessä jaksossa näytettiin koeesiintymisiä New Yorkista, Chicagosta ja Los Angelesista. Toiset koe-esiintymiset olivat täsmälleen samoista kaupungeista. Viimeinen jakso ennen Las Vegas Callbackia oli Facebookin ja MySpacen kautta osallistuvien jakso. Jaksoja esitettiin kerran viikossa.


title: America's Got Talent (3. tuotantokausi)

text: 113 esiintyjää selvisi koe-esiintymisistä jatkoon. Ensimmäinen jakso Las Vegasista lähetettiin 5. elokuuta ja toinen 7. elokuuta. Ensimmäisestä jaksosta 60 selvisi toiseen osaan. Toisessa osassa esiintyjät karsittiin siten, että jäljelle jäisi 40 esiintyjää.


title: America's Got Talent (3. tuotantokausi)

text:
Ohjelma lähetettiin suorana Los Angelesista 26. elokuuta. Jakso kesti 2 tuntia.
Tuloslähetys oli myös suora, ja lähetettiin samana päivänä.


title: America's Got Talent (3. tuotantokausi)

text: Ohjelma näytetään tv:ssä 27. elokuuta. Tuloslähetys esitetään samana iltana.


title: America's Got Talent (3. tuotantokausi)

text: Pääohjelma esitettiin suorana 2. syyskuuta, ja tuloslähetys samana iltana.


title: America's Got Talent (3. tuotantokausi)

text: Pääohjelma tuli tv:stä 3. syyskuuta ja tuloslähetys samana iltana.


title: America's Got Talent (3. tuotantokausi)

text:
Ensimmäinen semifinaali esitettiin tv:ssä 9. syyskuuta 2008.
Toinen semifinaali esitettiin tv:ssä 10. syyskuuta 2008.
Semifinalistejä oli kolmannella kaudella 20 kappaletta. Heistä 10 pääsee Top 10 jaksoon.


title: America's Got Talent (3. tuotantokausi)

text:
Ohjelman finaali järjestettiin 24. syyskuuta 2008.
Tuloslähetys esitettiin vasta 1. lokakuuta 2008.


title: Demidovin silta

text: Demidovin silta () on yksi Gribojedovin kanavan ylittävistä silloista Pietarissa Venäjällä. Silta on 20,4 metriä pitkä, 16,09 metriä leveä ja valmistettu valuraudasta. Sillan nimi tulee vaikutusvaltaisen Demidovin ruhtinassuvun nimestä. Silta rakennettiin vuosina 1834–1835.


title: Lomonosovin silta

text: Lomonosovin silta () on silta Pietarin kaupungissa Venäjällä. Sillan alkuperäinen nimi oli "Katariinansilta" ja sen jälkeen "Šeremetev-silta", kunnes se nimettiin uudestaan vuonna 1948 Mihail Lomonosovin mukaan. Silta rakennettiin vuosina 1785–1787. Lomonosovin silta on 57,2 metriä pitkä, 14,66 metriä leveä ja se ylittää Fontankan.


title: David Fairclough

text: David Fairclough ( 5. tammikuuta 1957 Liverpool) on englantilainen entinen jalkapalloilija. Hän oli hyökkääjä ja tunnettiin tehokkaana vaihtomiehenä.


title: David Fairclough

text: Fairclough pelasi vuosina 1974 – 1983 Liverpoolissa 98 ottelua ja teki niissä 34 maalia. Näinä vuosina hän voitti 6 liigamestaruutta, 3 Englannin Liigacupia, 3 Euroopan cupia sekä yhden UEFA Cupin ja Euroopan Supercupin.


title: David Fairclough

text: Tämän jälkeen hän pelasi vielä Toronto Blizzardissa, Luzernissa, Norwichissa, Oldhamissa, Beverenissä, Tranmeressa ja Wiganissa.


title: David Fairclough

text: Pelaajauran jälkeen hän on työskennellyt jalkapalloasiantuntijana ja kolumnistina.


title: Oskari Forsman

text: Oskari Forsman (s. 28. tammikuuta 1988 Oulu) on suomalainen jalkapallomaalivahti. Hän edustaa Veikkausliigassa pelaavaa FC Lahtea.


title: Oskari Forsman

text: Porista lähtöisin oleva Forsman voitti FC Interin kanssa Suomen mestaruuden vuonna 2008, pelaten kaudella viisi liigaottelua. Forsman on pelannut urallaan myös Oulun Palloseuran, FC KooTeePeen sekä Interin reservijoukkueiden Sinimustien ja VG-62:n riveissä. Kaudella 2012 hän edusti kasvattajaseuraansa FC Jazzia. Syyskuussa 2012 Forsman solmi sopimuksen kahdesta seuraavasta kaudesta Veikkausliigassa pelanneen Rovaniemen Palloseuran kanssa. RoPS:n riveissä hän oli voittamassa seuralle Suomen cupia syksyllä 2013. Kaudella 2015 Forsman siirtyi Ykkösessä pelannen TPS:n riveihin ja pelasi kaikkiaan kaksi kautta TPS:ssä. Sen jälkeen Forsman siirtyi Veikkausliigaseura PS Kemin maalille kaudella 2017. Forsmanin uraa PS Kemissä kesti kaikkiaan puolitoista kautta eli hän siirtyi heinäkuussa 2018 toiseen Veikkausliigaseuraan FCLahteen.


title: Oskari Forsman

text: Forsman on myös pelannut yhden Liigacupin ottelun IFK Mariehamnin riveissä.


title: Oskari Forsman

text: Oskari Forsman on pelannut kaikkiaan 70 Veikkausliigaottelua Interin, RoPS:n, PS Kemin ja FC Lahden riveissä.


title: Axel Witsel

text: Axel Witsel (s. 12. tammikuuta 1989 Liège, Belgia) on belgialainen jalkapalloilija, joka edustaa saksalaista Borussia Dortmundia. Hän on pelipaikaltaan keskikenttäpelaaja.


title: Axel Witsel

text: Witsel aloitti jalkapalloilun kuusivuotiaana RRC Vottemissa, ja siirtyi kymmenvuotiaana kotikaupunkinsa suurseuran Standard Liègen akatemiaan. Hän teki ensiesiintymisensä edustusjoukkueessa 17. syyskuuta 2006 17-vuotiaana. Kausina 2007–08 ja 2008–09 Witsel oli jo joukkueensa avainpelaajia ja johdatti seuran kahteen peräkkäiseen Belgian pääsarjan mestaruuteen. Witsel palkittiin vuonna 2008 myös Belgian liigan parhaana pelaajana, mutta hänen erittäin lupaavana pidetty uransa ajautui sivuraiteille elokuussa 2009 Witselin astuttua kaksinkamppailutilanteessa kaikella voimalla RSC Anderlechtin puolustaja Marcin Wasilewskin säären päälle joka katkesi tilanteessa. Kahdeksan ottelun pelikiellon ja mediakohun lisäksi tappouhkauksia saaneelle Witselille jouduttiin määräämään poliisivartiointi ja Standard taantui keskikastin joukkueeksi.


title: Axel Witsel

text: Witsel siirtyi lopulta Portugaliin SL Benfican riveihin kesällä 2011 ja onnistui siellä uudessa puolustavammassa roolissa erinomaisesti, kuitenkin jo syyskuussa 2012 matka jatkui Venäjälle Pietarin Zenitiin ja siirtokorvaus oli noussut vuotta aiemmasta yhdeksästä miljoonasta 40 miljoonaan euroon. Huhujen mukaan useat suuret englantilaisseuratkin olivat Witselistä kiinnostuneita joten rahakas siirto heikompaan Venäjän liigaan herätti huomiota, varsin yllättävänä pidettiin myös hänen seuraavaa siirtoaan kun hän vuonna 2015 voitetun Venäjän mestaruuden jälkeen siirtyi tammikuussa 2017 Kiinaan Tianjin Quanjianiin vaikka sopimus Italian suurseuran Juventuksen kanssa oli jo allekirjoitusta vaille valmiina.


title: Axel Witsel

text: Witsel on pelannut Belgian maajoukkueessa vuodesta 2008 alkaen ja tehnyt 96 ottelussaan yhdeksän maalia. Witsel sijoittui maajoukkueen mukana kolmanneksi vuoden 2018 MM-kisoissa kaataen pronssiottelussa Englannin.


title: John Stafford

text: John Stafford (k. 1452) oli englantilainen valtiomies, joka toimi lordikanslerina, Bathin ja Wellsin piispana 1424–1443 ja Canterburyn arkkipiispana vuosina 1443–1452.


title: Hopeakalat

text: Hopeakalat, aikaisemmalta nimeltään tenpounderit (Elopidae) on tarponikaloihin kuuluva kalaheimo. Heimon lajit elävät trooppisissa ja subtrooppisissa vesissä.


title: Hopeakalat

text: Varhaisimmat hopeakalafossiilit on ajoitettu myöhäiselle liitukaudelle. Nykyään heimoon kuuluu ainoastaan yksi suku Elops. Sukuun kuuluu 7 lajia, joskin lajien määrästä on epäselvyyttä ja eräät luonnontieteilijät katsovat lajeja olevan vähemmän. Toisinaan tarponit ("Megalopidae") sijoitetaan kuuluvaksi tähän heimoon.


title: Hopeakalat

text: Hopeakaloista suurin "Elops machnata" voi saavuttaa metrin pituuden, muut lajit jäävät pienemmiksi. Kalojen ruumis on solakka ja hieman litistynyt, suu sijaitsee ruumiin kärjessä ja silmät ovat suuret. Lajien suomut ovat pienet ja hopeanväriset. Hopeakalojen pyrstö on suurikokoinen ja voimakkaasti haarautunut. Hopeakalojen poikaset muistuttavat ankeriaskalojen poikasia ja ovat läpikuultavia.


title: Hopeakalat

text: Hopeakalalajeja tavataan läheltä rannikkoa trooppisissa ja subtrooppisissa vesissä Atlantin, Intian valtameren ja Tyynenmeren alueilta. Ne ovat pääosin mereisiä kaloja, mutta toisinaan niitä tavataan myös murto- ja makeista vesistä. Monet hopeakalat ovat urheilukalastuksen kohteita.


Ligue Professionnelle 1 -kausi 2010–2011 oli Tunisian jalkapallon pääsarjan 56. kausi. Kausi alkoi 24. heinäkuuta 2010 ja päättyi 10. heinäkuuta 2011. Hallitsevana mestarina kaudelle lähti Espérance. Edellisellä kaudella pudonneiden AS Kassarinen ja US Monastirin tilalle nousivat AS Marsa ja AS Gabès. Mestaruuden voitti Espérance, jolle se oli historian 24. Maalikuninkuuden voitti tunisialainen Ahmed Akaichi 14 maalilla. Kausi jouduttiin keskeyttämään tammikuussa 14. kierroksen jälkeen Tunisian vallankumouksen myötä. Sarjan oli tarkoitus jatkua 13. maaliskuuta, mutta poliittisten epäselvyyksien myötä sarja jatkui vasta 16. huhtikuuta.


title: Abby Wambach

text: Mary Abigail ”Abby” Wambach (s. 2. kesäkuuta 1980) on yhdysvaltalainen jalkapalloilija, pelipaikaltaan hyökkääjä. Hän on pelannut Yhdysvaltain maajoukkueessa 249 ottelua ja tehnyt niissä 183 maalia.


title: Abby Wambach

text: Wambach on saavuttanut MM-kisoissa kultaa vuonna 2015, hopeaa vuonna 2011 sekä pronssia vuosina 2003 ja 2007. Vuoden 2011 MM-kisoissa hänet valittiin kisojen toiseksi parhaaksi pelaajaksi. Ateenan kesäolympialaisissa 2004 hän voitti kultaa tehtyään loppuottelun jatkoajalla 2–1-voittomaalin. Lontoossa 2012 hän voitti toistamiseen olympiakultaa ja oli kisojen toiseksi paras maalintekijä viidellä maalilla.


title: Janne Hyökyvaara

text: Janne Hyökyvaara (s. 29. tammikuuta 1974 Valkeakoski) on suomalainen jalkapallovalmentaja ja entinen jalkapalloilija.


title: Janne Hyökyvaara

text: Laitapuolustajana pelannut Hyökyvaara oli Valkeakosken Nappulaliigan ja Valkeakosken Hakan kasvatti. Hän kuului muun muassa Jussi Nuorelan ja Sami Ristilän ohella menestyksekkääseen vuoden 1974 valkeakoskelaisikäluokkaan, joka voitti B-junioreiden SM-kultaa sekä E- ja A-junioreiden SM-pronssia.


title: Janne Hyökyvaara

text: Hyökyvaara edusti Hakaa myös suurimman osan huippu-urastaan ja saavutti seurassa SM-kultaa vuosina 1995 ja 1998–2000 sekä Suomen cupin mestaruuden vuonna 1997. Valkeakoskelta lähdettyään hän pelasi korkeimmalla sarjatasolla vielä kaksi kautta Myllykosken Pallossa, jossa mitalitili karttui SM-hopealla ja -pronssilla, ja yhden kauden Kuopion Palloseurassa. Hän esiintyi Veikkausliigassa kymmenenä kautena ja pelasi yhteensä 172 liigaottelua, joissa hän teki 16 maalia. Hyökyvaara nimettiin Veikkausliigan legendaksi vuonna 2011.


title: Janne Hyökyvaara

text: Hyökyvaara pelasi myös kolme maaottelua sekä Suomen poikamaajoukkueissa että olympiajoukkueessa.


title: Janne Hyökyvaara

text: Kaudesta 2011 alkaen Hyökyvaara on toiminut Ykkösessä pelaavassa FC Hämeenlinnassa Jussi Lempisen apulaisvalmentajana. Kaudella 2012 hän aloitti Hämeenlinnan Härmän päävalmentajana ja onnistui pitämään seuran Kakkosessa ensimmäisellä kaudellaan.


title: Hrodnan rautatieasema

text: Hrodnan rautatieasema (, ) on rautatieasema Valko-Venäjän länsiosissa, Hrodnan maakunnan pääkaupungissa Hrodnassa (Grodnossa).


title: Worcesterin piispa

text: Worcesterin piispa on Englannin kirkon Worcesterin hiippakunnan piispa, jonka toimialueeseen kuuluu Worcestershiren lisäksi Wolverhampton.


title: Nahomi Kawasumi

text: Nahomi Kawasumi (, s. 23. syyskuuta 1985) on japanilainen jalkapalloilija, joka edustaa kotimaassaan INAC Kobe Leonessaa mutta on pelannut vuodesta 2014 lähtien lainasopimuksella yhdysvaltalaisessa Seattle Reign -seurassa. Hän on pelipaikaltaan keskikenttäpelaaja.


title: Nahomi Kawasumi

text: Kawasumi on pelannut Japanin naisten maajoukkueessa 78 maaottelua toukokuusta 2008 alkaen ja tehnyt niissä 19 maalia. Vuoden 2011 MM-kilpailut, joissa Japani voitti maailmanmestaruuden, olivat hänen ensimmäiset arvokisansa. Ennen välieriä hän oli pelannut vain yhteensä puolisen tuntia kahdessa alkulohko-ottelussa. Välieräottelussa Ruotsia vastaan hän kuului avauskokoonpanoon ja teki kaksi maalia, kun Japani 3–1-voitollaan selvisi ensimmäisen kerran MM-loppuotteluun. Loppuottelussa Yhdysvaltoja vastaan hän pelasi täyden ajan. Lontoon 2012 kesäolympialaisissa Kawasumi saavutti olympiahopeaa. Hän pelasi jokaisessa Japanin kuudessa ottelussa ja viidessä niistä koko ottelun. Hän teki maalin alkulohko-ottelussa Kanadaa vastaan. Vuoden 2015 MM-kilpailuissa Kawasumi saavutti MM-hopeaa ja pelasi kuudessa Japanin seitsemästä ottelusta mutta täyden peliajan vain puolivälierässä Australiaa vastaan ja välierässä Englantia vastaan.


title: Shinobu Ōno

text: Shinobu Ōno (, s. 23. tammikuuta 1984) on japanilainen jalkapalloilija, joka edustaa kotimaassaan INAC Kobe Leonessaa. Hän on pelipaikaltaan hyökkääjä.


title: Shinobu Ōno

text: Ōno on pelannut Japanin naisten maajoukkueessa 137 maaottelua tammikuusta 2003 alkaen ja tehnyt niissä 39 maalia. Hän voitti maailmanmestaruuden vuonna 2011, saavutti olympiahopeaa vuonna 2012 ja MM-hopeaa vuonna 2015 ja on pelannut lisäksi vuoden 2008 olympialaisissa sekä vuoden 2007 MM-kilpailuissa. Vuoden 2011 MM-kisoissa hän pelasi Japanin kaikissa kuudessa ottelussa ja teki alkulohko-ottelussa Meksikoa vastaan yhden maalin. Lontoon 2012 olympialaisissa Ōno pelasi viidessä Japanin kuudesta ottelusta ja teki yhden maalin puolivälieräottelussa Brasiliaa vastaan. Vuoden 2015 MM-kisoissa hän pelasi jokaisessa Japanin ottelussa mutta ei kertaakaan koko ottelua.


title: Shinobu Ōno

text: Eurooppalaisista seuroista Ōno on edustanut ranskalaista Lyonia ja englantilaista Arsenalia.


title: Ivan Babuškin

text: Ivan Vasiljevitš Babuškin (, 15. tammikuuta 1873 Vologdan läänin Totman kihlakunnan Ledenskojen kylä – 18. tammikuuta 1906 Mysovajan asema) oli venäläinen vallankumouksellinen bolševikki.


title: Ivan Babuškin

text: Ivan Babuškin syntyi talonpoikaisperheeseen. Vuosina 1887–1891 hän työskenteli viilaajan oppilaana Kronstadtissa ja sittemmin viilaajana Pietarissa. Vuosina 1894–1895 hän osallistui V. I. Leninin johtaman marksilaisen kerhon ja Taisteluliitto työväenluokan vapauttamiseksi -järjestön toimintaan. Tammikuussa 1896 Babuškin pidätettiin ja helmikuussa 1897 hänet karkotettiin Jekaterinoslaviin. Siellä hän perusti vuonna 1898 Venäjän sosiaalidemokraattisen työväenpuolueen paikallisosaston.


title: Ivan Babuškin

text: Vuosina 1900–1901 Babuškin levitti vallankumousaatetta eri puolilla Venäjää. Vuonna 1902 hän pakeni Jekaterinoslavin vankilasta ja kävi Lontoossa. Sosiaalidemokraattisen työväenpuolueen Pietarin komitean jäsenenä hän kannatti Leniniä ja vastusti ekonomisteja sekä Sergei Zubatovin perustamia poliisin valvomia työläisten ammattiliittoja. Vuonna 1903 Babuškin pidätettiin ja karkotettiin Verhojanskiin. Vapauduttuaan vuonna 1905 hän kuului sosiaalidemokraattien Irkutskin ja Tšitan komiteoihin ja johti Viktor Kurnatovskin ja Anton Kostjuško-Valjužanitšin kanssa aseellista kapinaa Tšitassa. Kenraali Aleksandr Meller-Zakomelskin johtama rangaistusretkikunta vangitsi aselastia kuljettaneen Babuškinin tovereineen Sljudjankan asemalla tammikuussa 1906. Heidät ammuttiin ilman oikeudenkäyntiä Mysovajan asemalla.


title: Ivan Babuškin

text: Neuvostoliitossa Babuškinin mukaan nimettiin entinen Mysovskin kaupunki, Vologdan alueen Babuškinin piiri, katuja, aukioita ja muita kohteita.


title: Aya Sameshima

text: Aya Sameshima (, s. 16. kesäkuuta 1987) on japanilainen jalkapalloilija, joka edustaa kotimaassaan INAC Kobe Leonessa -seuraa. Hän on pelipaikaltaan puolustaja.


title: Aya Sameshima

text: Sameshima on pelannut Japanin naisten maajoukkueessa 68 maaottelua maaliskuusta 2008 alkaen ja tehnyt niissä neljä maalia. Hän voitti maailmanmestaruuden vuoden 2011 MM-kilpailuissa, joissa hän pelasi täyden ajan jokaisessa kuudessa ottelussa. Lontoon 2012 kesäolympialaisissa hän saavutti hopeaa pelattuaan viidessä Japanin kuudesta ottelusta. MM-kilpailuissa 2015 hän saavutti hopeaa pelaten avauskokoonpanossa Japanin ensimmäistä ottelua lukuun ottamatta ja teki Japanin ensimmäisen maalin 2–1-voittoon päättyneessä alkulohko-ottelussa Kamerunia vastaan.


title: Aya Sameshima

text: Siviilityönään Sameshima on ollut sihteerinä Fukushiman ydinvoimalassa, jossa tapahtui mittava onnettomuus maaliskuussa 2011 maanjäristyksen seurauksena. Ennen siirtymistään pelaamaan Yhdysvaltoihin hän edusti Tepco Mareeze -seuraa, jonka omistaa sama yhtiö kuin Fukushiman ydinvoimalan.


title: Yukari Kinga

text: Yukari Kinga (, s. 2. toukokuuta 1984) on japanilainen jalkapalloilija, joka edustaa kotimaansa sarjassa INAC Kobe Leonessa -seuraa. Hän on pelipaikaltaan puolustaja.


title: Yukari Kinga

text: Kinga on pelannut Japanin naisten maajoukkueessa 97 maaottelua maaliskuusta 2005 alkaen ja tehnyt niissä viisi maalia. Hän voitti maailmanmestaruuden vuoden 2011 MM-kilpailuissa, joissa hän pelasi täyden ajan kaikissa kuudessa ottelussa. Lontoon 2012 kesäolympialaisissa hän saavutti hopeaa ja pelasi kaikki Japanin ottelut alusta loppuun. Kanadan MM-kilpailuissa 2015 hän saavutti hopeaa mutta pelasi vain yhden alkulohko-ottelun. Hän kuului Japanin joukkueeseen lisäksi vuoden 2008 kesäolympialaisissa sekä vuoden 2007 MM-kilpailuissa.


title: Yukari Kinga

text: Eurooppalaisista seuroista Kinga on edustanut englantilaista Arsenalia.


title: Panjshirin maakunta

text: Panjshirin maakunta () on yksi Afganistanin 34 maakunnasta. Se on perustettu 13. huhtikuuta 2004. Sen väkiluku on vuoden 2012 väestönlaskennan mukaan 146 010Summary of the National Risk and Vulnerability Assessment 2007/8 Central Statistics Organisationin verkkosivulla, Nrva.cso.gov.af (pdf-tiedosto), lokakuu 2009, s. 4 ja Nrva.cso.gov.af (Excel-tiedosto) Pääkaupunki on Bazarak. Asukkaat ovat pääosin tadžikkeja, ja he puhuvat farsia ja daria. Maakunta on noin sata kilometriä Kabulista koilliseen.


title: Azusa Iwashimizu

text: Azusa Iwashimizu (, s. 14. lokakuuta 1986) on japanilainen jalkapalloilija, joka edustaa kotimaansa sarjassa NTV Beleza -seuraa. Hän on pelipaikaltaan puolustaja.


title: Azusa Iwashimizu

text: Iwashimizu on pelannut Japanin naisten maajoukkueessa 119 maaottelua helmikuusta 2006 lähtien ja tehnyt niissä 11 maalia. Hän voitti maailmanmestaruuden vuonna 2011, saavutti olympiahopeaa vuonna 2012 ja MM-hopeaa vuonna 2015 sekä kuului Japanin joukkueeseen lisäksi vuoden 2008 kesäolympialaisissa ja vuoden 2007 MM-kilpailuissa. Vuoden 2011 MM-kisoissa hän pelasi täyden ajan kaikissa kuudessa ottelussa lukuun ottamatta loppuottelun viime hetkiä, kun hänet oli ajettu ulos jatkoajan lisäajalla. Vuoden 2012 kesäolympialaisissa hän pelasi kaikki Japanin ottelut alusta loppuun. MM-kilpailuissa 2015 hän on pelasi täyden ajan viidessä Japanin seitsemästä ottelusta mutta vaihdettiin loppuottelussa kentältä jo 33 minuutin pelin jälkeen Yhdysvaltain johtaessa ottelua maalein 4–1.


title: Saki Kumagai

text: Saki Kumagai (, s. 17. lokakuuta 1990) on japanilainen jalkapalloilija. Hän edustaa sarjatasolla ranskalaista Lyonia. Hän on pelipaikaltaan puolustaja.


title: Saki Kumagai

text: Kumagai on pelannut Japanin naisten maajoukkueessa 73 maaottelua maaliskuusta 2008 alkaen. Hän voitti maailmanmestaruuden vuoden 2011 MM-kilpailuissa, joissa hän pelasi täyden ajan jokaisessa kuudessa ottelussa ja teki ratkaisevan 3–1-maalin loppuottelun rangaistuspotkukilpailussa. Hän saavutti olympiahopeaa Lontoon 2012 kesäolympialaisissa, joissa hän pelasi kaikki Japanin ottelut alusta loppuun. Vuonna 2015 Kumagai saavutti MM-hopeaa ja pelasi turnauksessa täyden ajan yhtä vaihdossa istuttua alkulohko-ottelua lukuun ottamatta kaikissa Japanin otteluissa.


title: Saki Kumagai

text: Vuosina 2011–2013 Kumagai edusti saksalaista 1. FFC Frankfurt -seuraa, jonne hän siirtyi kesällä 2011 kotimaansa Urawa Red Diamonds -seurasta.


title: Jokamiehen Kymppitonni

text:
Jokamiehen Kymppitonni oli vuonna 1991 MTV:lla lähetetty suomalainen televisiosarja, joka perustui Spede Pasasen kehittämään Kymppitonni-ohjelmaformaattiin. Kilpailijoina olivat tavalliset henkilöt.
Juontajana oli Riitta Väisänen.


title: Antonius Padovalaisen basilika

text: Antonius Padovalaisen basilika () on Antonius Padovalaiselle omistettu kirkko Padovassa, Italiassa.


title: Antonius Padovalaisen basilika

text: Basilika rakennettiin kolmessa rakennusvaiheessa vuosien 1238–1310 aikana. Paikalla oli aikaisemmin pieni Neitsyt Marialle pyhitetty kirkko, joka myöhemmin liitettiin basilikaan ja joka tunnetaan nykyään Mustan Madonnan kappelina. Antonius Padovalainen kuoli vuonna 1231, ja hänen ruumiinsa kuljetettiin Pyhän Marian kirkkoon. Vuonna 1238 basilikan rakennustyöt alkoivat, ja ensimmäisessä vaiheessa siihen tuli vain yksi laiva ja lyhyt poikkilaiva. Myöhemmin siihen on lisätty kaksi sivulaivaa, ja basilika on näin saanut nykyisen asunsa.


title: Mizuho Sakaguchi

text: Mizuho Sakaguchi (, s. 15. lokakuuta 1987) on japanilainen jalkapalloilija, joka edustaa kotimaansa sarjassa NTV Beleza -seuraa. Hän on pelipaikaltaan keskikenttäpelaaja.


title: Mizuho Sakaguchi

text: Sakaguchi on pelannut Japanin naisten maajoukkueessa 96 maaottelua heinäkuusta 2006 alkaen ja tehnyt niissä 27 maalia. Hän on kuulunut Japanin joukkueeseen vuoden 2008 kesäolympialaisissa, joissa Japani sijoittui neljänneksi, vuoden 2011 MM-kilpailuissa, joissa Japani voitti kultaa, vuoden 2012 kesäolympialaisissa, joissa Japani saavutti hopeaa, sekä vuoden 2015 MM-kilpailuissa, joissa Japani myös sijoittui hopealle. Kolmissa ensimmäisissä kisoissaan hän pelasi Japanin jokaisessa ottelussa, ja MM-kisoissa 2011 hän pelasi täyden peliajan lukuun ottamatta Englantia vastaan käydyn alkulohko-ottelun 15 viimeistä minuuttia. MM-loppuottelussa Yhdysvaltoja vastaan hän teki rangaistuspotkukilpailussa maalin Japanin kolmantena laukojana. Lontoon olympialaisissa hän teki maalin välieräottelussa Ranskaa vastaan. MM-kilpailuissa 2015 hän pelasi kuudessa Japanin seitsemästä ottelusta ja teki voittomaalin neljännesvälieräottelussa Alankomaita vastaan.


title: Lisa Dobriskey

text: Lisa Jane Dobriskey (s. 23. joulukuuta 1983 Ashford) on englantilainen yleisurheilija, joka juoksee keskipitkillä matkoilla.


title: Lisa Dobriskey

text: Vuonna 2002 Dobriskey sijoittui alle 20-vuotiaiden MM-kilpailuissa 1 500 metrin juoksussa neljänneksi. Hän sai samalla matkalla pronssia alle 23-vuotiaiden EM-kilpailuissa Bydgoszczissa 2003 ajlla 4.12,95. Kansainyhteisön kisoissa 2006 Dobriskey voitti kultaa 1 500 metrillä uudella ennätyksellään 4.06,21 sekuntia. Göteborgin EM-kilpailuissa 2006 hän jäi samalla matkalla erävaiheeseen. Birminghamin sisäratojen EM-kilpailuissa 2007 Dobriskey juoksi 3 000 metrin finaalissa viidenneksi. Osakan MM-kilpailuissa 2007 hän jäi välieriin. Valencian sisäratojen MM-kilpailuissa 2008 hän juoksi 3 000 metrin finaalissa kymmenenneksi. Pekingin olympialaisissa 2008 Dobriskey sijoittui 1 500 metrin finaalissa neljänneksi uudella ennätyksellään 4.02,10. Berliinin MM-kilpailuissa 2009 Dobriskey sijoittui 1 500 metrillä hopealle juostuaan ajan 4.03,75. Barcelonan EM-kilpailuissa 2010 hän juoksi 1 500 metrillä neljänneksi. Seuraavan vuoden Daegun MM-kilpailuissa hän karsiutui 1 500 metrin alkuerissä. Lontoon olympialaisissa 2012 hän sijoittui 1 500 metrillä kymmenenneksi.


title: Lisa Dobriskey

text: Dobriskeyn ennätys 1 500 metrillä on Zürichissä 2009 juostu 3.59,50. 800 metriä hän on juossut parhaimmillaan aikaan 2.00,14 Lontoossa 2010.


title: Lisa Dobriskey

text: Dobriskey on naimisissa entisen 800 metrin juoksijan, Ricky Soosin kanssa.


title: Aya Miyama

text: Aya Miyama (, s. 28. tammikuuta 1985) on japanilainen jalkapalloilija, joka edustaa kotimaansa sarjassa Okayama Yunogo Belle -seuraa. Hän on pelipaikaltaan keskikenttäpelaaja.


title: Aya Miyama

text: Miyama on pelannut Japanin naisten maajoukkueessa 156 maaottelua maaliskuusta 2003 alkaen ja tehnyt niissä 38 maalia. Hän voitti maailmanmestaruuden vuonna 2011, olympiahopeaa vuonna 2012 ja MM-hopeaa vuonna 2015 ja on kuulunut Japanin joukkueeseen myös vuoden 2008 kesäolympialaisissa sekä vuosien 2003 ja 2007 MM-kilpailuissa. Maaleja hän on tehnyt yhden Uutta-Seelantia vastaan vuoden 2008 olympialaisten alkulohkossa ja kaksi Englantia vastaan 2–2-tulokseen päättyneessä vuoden 2007 MM-kisojen alkulohko-ottelussa. Vuoden 2011 MM-kisoissa hän teki yhden maalin alkulohko-ottelussa Uutta-Seelantia vastaan sekä 1–1-tasoitusmaalin 81. minuutilla loppuottelussa Yhdysvaltoja vastaan. Lisäksi hän teki maalin loppuottelun rangaistuspotkukilpailussa. Lontoon olympialaisissa 2012 Miyama oli joukkueensa kapteeni, pelasi Japanin jokaisessa kuudessa ottelussa ja niistä viidessä alusta loppuun sekä teki yhden maalin alkulohko-ottelussa Kanadaa vastaan. Vuoden 2015 MM-kisoissa Miyama pelasi kapteenina ottelut alusta loppuun ja teki alkulohko-ottelussa Sveitsiä vastaan rangaistuspotkusta ottelun ainoan maalin sekä välieräottelussa Englantia vastaan niin ikään rangaistuspotkusta ottelun ensimmäisen maalin.


title: Kozue Andō

text: Kozue Andō (, s. 9. heinäkuuta 1982) on japanilainen jalkapalloilija, joka edustaa sarjatasolla saksalaista 1. FFC Frankfurt -seuraa. Hän on pelipaikaltaan keskikenttäpelaaja.


title: Kozue Andō

text: Andō on pelannut Japanin naisten maajoukkueessa 126 maaottelua kesäkuusta 1999 alkaen ja tehnyt niissä 19 maalia. Hän voitti maailmanmestaruuden vuonna 2011 pelaten kaikissa Japanin kuudessa ottelussa. Lontoon 2012 kesäolympialaisissa hän saavutti olympiahopeaa pelaten yhden ottelun kokonaan ja tullen neljässä ottelussa kentälle vaihtopelaajana. Vuoden 2015 MM-kilpailuissa hän saavutti hopeaa mutta ehti pelata vain puolisen tuntia ennen kisat hänen osaltaan päättänyttä nilkkavammaa.


title: Kozue Andō

text: Andō kuului Japanin joukkueeseen lisäksi vuosien 2004 ja 2008 olympialaisissa sekä vuosien 1999 ja 2007 MM-kilpailuissa,


title: Kozue Andō

text: Vuosina 2009–2013 Andō pelasi saksalaisessa FCR 2001 Duisburg -seurassa.


title: Karina Maruyama

text: Karina Maruyama (s. 26. maaliskuuta 1983) on japanilainen jalkapalloilija, joka edustaa kotimaansa sarjassa JEF United Ichihara Chiba -seuraa. Hän on pelipaikaltaan hyökkääjä.


title: Karina Maruyama

text: Maruyama on pelannut Japanin naisten maajoukkueessa 65 maaottelua ja tehnyt niissä 14 maalia. Hän on voittanut maailmanmestaruuden vuonna 2011, saavuttanut olympiahopeaa vuonna 2012 ja kuulunut Japanin joukkueeseen myös vuosien 2004 ja 2008 kesäolympialaisissa sekä vuoden 2003 MM-kilpailuissa. Vuoden 2011 MM-kisojen puolivälierässä Maruyama teki mestarisuosikki Saksaa vastaan jatkoajalla ottelun ainoan maalin. Loppuottelussa hän tuli kentälle vaihtopelaajana ja pelasi runsaat 50 minuuttia. Lontoon 2012 olympialaisissa hän pelasi vain yhdessä alkulohko-ottelussa sekä viimeiset minuutit loppuottelussa.


title: Ayumi Kaihori

text: Ayumi Kaihori (s. 4. syyskuuta 1986) on japanilainen jalkapalloilija, joka edustaa kotimaansa sarjassa INAC Kobe Leonessa -seuraa. Hän on pelipaikaltaan maalivahti.


title: Ayumi Kaihori

text: Kaihori on pelannut Japanin naisten maajoukkueessa 53 maaottelua. Hän oli Japanin ykkösmaalivahti vuoden 2011 MM-kilpailuissa, joissa Japani voitti maailmanmestaruuden. Hän saavutti olympiahopeaa Lontoossa 2012 ja MM-hopeaa Kanadassa 2015.


title: Fjodor Jurkovski

text: Fjodor Nikolajevitš Jurkovski (, 1851 Nikolajev – 11. syyskuuta 1896 Pähkinälinna) oli venäläinen vallankumouksellinen narodnikki.


title: Fjodor Jurkovski

text: Fjodor Jurkovski syntyi aatelisperheeseen. Hän opiskeli Pietarin merenkulkuopistossa, teknologisessa instituutissa ja lääketieteellis-kirurgisessa akatemiassa valmistumatta mistään. Vuonna 1874 hän levitti vallankumouksellista propagandaa, joutui pidätetyksi, mutta pääsi vapaaksi takuita vastaan. Kansan vapautusjärjestön jäsenenä hän kannatti ”venäläisten jakobiinien” näkemyksiä ja vaati terrorismin käyttöä vallankumouksen välineenä.


title: Fjodor Jurkovski

text: Vuonna 1879 Jurkovski murtautui H’ersonin valtionrahastoon, josta vallankumoukselliset saivat yli puolentoista miljoonan ruplan saaliin. Salanimellä "Saška-inžener" hän osallistui Aleksanteri II:n ja Kiovan kenraalikuvernöörin murhayritysten valmisteluun. Hänet pidätettiin vuonna 1880 ja tuomittiin Kiovassa kahdenkymmenen vuoden pakkotyörangaistukseen ja sitä seuraavaan elinkautiseen karkotukseen. Vuonna 1881 Jurkovski saapui Irkutskin kautta Karan pakkotyövankilaan, jossa hän osallistui petturiksi epäillyn Pjotr Uspenskin murhaan. Toukokuussa 1882 hän pakeni Karasta, mutta jäi kiinni Kiinan rajalla, minkä jälkeen rangaistusaikaa lisättiin kymmenellä vuodella. Karan vankilalevottomuuksiin osallistunut Jurkovski lähetettiin vuonna 1883 Pietariin, jossa hän oli vangittuna Pietari-Paavalin linnoituksessa. Vuonna 1884 hänet siirrettiin Pähkinälinnan vankilaan, jossa hän kuoli ilmeisesti krooniseen munuaistulehdukseen.


title: Fjodor Jurkovski

text: Karassa ja myöhemmin uudestaan Pähkinälinnassa Jurkovski kirjoitti muistelmia ja keskeneräiseksi jääneen romaanin "Bulgakov".


title: Maisa-hiiri

text: Maisa-hiiri (Maisy Mouse) on brittiläisen Lucy Cousinsin luoma lastenkirjoissa esiintyvä kuvitteellinen piirroshahmo. Maisa-kirjojen pohjalta Maisa-hiirestä on tehty myös kymmeniä piirrosanimaatioita. Kirjojen ja animaatioiden muita hahmoja Tellu-tipu, Arttu-orava, Nipa-norsu ja Keke-krokotiili.


title: Halliwellien kartano

text: Halliwellien kartano () on kuvitteellinen kartano, joka on tärkeä tapahtumapaikka televisiosarjassa "Siskoni on noita". Sarjan mukaan kartano sijaitsee San Franciscossa, Kaliforniassa, osoitteessa 1329 Prescott Street. Halliwellin perheen jäsenet ovat omistaneet kartanon useiden sukupolvien ajan.


title: Halliwellien kartano

text: Kartano rakennettiin vuonna 1906 San Franciscon suuren maanjäristyksen jälkeen, järistyksen tuhottua paikalle vuonna 1898 rakennetun aiemman talon.


title: Halliwellien kartano

text: Koska kartanon alla oleva maa on viiden elintärkeän elementin (puu, maa, vesi, tuli, metalli) kohtaamispisteessä, sen kuvitellaan olevan spirituaalinen yhdysside eli Neksus, jonka sisällä olevaa voimaa voidaan käyttää sekä hyvään että pahaan. Lumottujen isoisoisovanhemmat, Baxterit ostivat maan ja rakensivat kartanon estääkseen Nexuksen joutumisen vääriin käsiin. Demonit, muun muassa Cole ja Zankou ovatkin yrittäneet useaan kertaan saada Nexuksen voiman käyttöönsä. Sisaarukset kuitenkin päihittivät molemmat isoäitinsä Pennyn loitsulla, jonka tämä opetti Phoebelle aikoinaan. Koska hyvän voimat hallitsevat kartanoa ja siten myös Neksusta, Nexuksen kuvaillaan antavan ylimääräisen sysäyksen siskosten voimille. Seitsemännen kauden lopussa Piper, Phoebe ja Paige joutuivat tuhoamaan Neksuksen estääkseen pahaa saamasta sen voimat. Lumotut käyttivät loitsua nimeltä "Kuinka karkottaa Susken", jonka Vanhimmat olivat piiloittaneet Varjojen kirjaan varmistaaksen ettei se joutuisi pahan hallitsemaksi.


title: Halliwellien kartano

text: Phoebe ja Wyatt ovat tiedettävästi ainoat Halliwellin suvun noidat, jotka ovat syntyneet kartanossa. Kuten jaksossa "Kellarissa asuu mörkö" todettiin, tämä tarkoittaa sitä että heidät voi helposti saada kääntymään pahan puolelle; Phoebesta tuli Lähteen kuningatar ja Chris kuvaili tulevaisuuden Wyattia Pahuuden ilmentymäksi.


title: Halliwellien kartano

text: Kartanon ulkoasu on muuttunut useita kertoja, jokaisen jakson tarpeiden mukaan. Esimerkiksi:


title: Halliwellien kartano

text: Suurin makuuhuone kuului alun perin Pruelle, mutta Piperin ja Leon mennessä naimisiin Prue luovutti huoneensa vastanaineille. Paigen muutettua taloon tämä sai Pruen eli vanhan Piperin huoneen. Myös Phoebella on makuuhuone. Hyvin tilava ullakko sisältää Varjojen kirjan lisäksi useita vanhoja esineitä ja kalusteita. Ullakon ovi pidettiin aina lukittuna ennen Pennyn kuolemaa vuonna 1997. Taikaliemiin tarvittavia aineksia pidetään keittiössä. Kellari on lähinnä käytössä vain vanhojen kalusteiden säilömiseen, vaikka sitä onkin käytetty muun muassa Pruen pimiönä, valokuvien kehittämistä varten. Muita kartanon huoneita ovat pitkänomainen ruokasali, oleskeluhuone, talvipuutarha, olohuone, eteisaula ja ulkona oikea kukkaispuutarha. Kartanon autotalli näytettiin ensimmäisen (ja viimeisen) kerran juuri ennen kuin Kohtalon enkeli vei Leon, mutta näytettiin ulkoapäin myös viimeisellä kaudella kun Piper sai kartanon katoamaan.


title: Halliwellien kartano

text: Kartanon tavaramerkki, maagisesti sulkeutuva etuovi, jonka Prue aloitti ensimmäisellä kaudella ja joka on sulkeutunut jokaisen kauden viimeisessä jaksossa (kaudet 1-2 – Prue; kausi 3 – Shax; kausi 4 – Kohtalon Enkeli; kausi 5 – Chris Halliwell; kausi 7 – ovi sulkeutuu nähtävästi itsekseen; kausi 8 – Piperin lapsenlapsi), paitsi kuudennelle kaudella, jolloin sulkeutui San Francisco Memorial sairaalan synnytysosaston ovi, jossa Chris syntyi.


title: Kertakäyttöastiat

text: Kertakäyttöastiat eli kerta-astiat ovat kertakäyttöisiä, kevyitä ruokailuastioita ja juomakuppeja. Niitä ei pestä käytön jälkeen vaan ne laitetaan jätekeräykseen. Kertakäyttöastiat valmistetaan yleensä kartongista, erilaisista muoveista, foliosta tai näiden materiaalien yhdistelmistä. Varsinkin kartonkisten kertakäyttöastioiden ulkopintaan voidaan painaa erilaisia värejä ja kuvioita.


title: Kertakäyttöastiat

text: Kertakäyttöastioiden kanssa käytetään kertakäyttöisiä aterimia, jotka on valmistettu yleensä muovista mutta joskus prässätty puuviilusta.


title: Kertakäyttöastiat

text: Kertakäyttöastioita alettiin ensimmäisenä valmistaa Yhdysvalloissa 1900-luvun alussa. Tarve syntyi hygieniasyistä, kun puutteelliset astianpesumahdollisuudet helpottivat epidemioiden leviämistä ruokailuastioiden välityksellä. Hygienia on yhä merkittävä syy kertakäyttöastioiden käyttöön muun muassa sairaaloissa ja ulkoilmatilaisuuksissa, mutta sen rinnalle käyttösyiksi ovat tulleet helppous ja mukavuus. Suomessa kerta-astioiden valmistus alkoi 1965, kun Huhtamäki Oyj perusti Hämeenlinnaan Polarpak-nimisen yrityksen. Nykyisin Huhtamäki on maailman suurimpia kertakäyttöastioiden valmistajia. Toinen suomalainen yritys Kotkamills on kehittänyt kertakäyttöisen kahvikupin, jossa ei tarvita lainkaan muovia kartongin päällysteenä. Keksintöä pidetään tieteellisenä läpimurtona.


title: Kertakäyttöastiat

text: Kertakäyttöiset juomakupit, ammattikielellä "kertakäyttöpikarit", valmistetaan Euroopassa yleensä joko lasia muistuttavasta kirkkaasta muovista tai laminoidusta kartongista. Kartonkikuppien päätyypit ovat kuumajuoma- ja kylmäjuomapikarit.


title: Kertakäyttöastiat

text: Noin 100–250 millilitran vetoisista kuumajuomapikareista nautitaan yleensä kahvia, teetä tai muita kuumia juomia sekä jääkaappilämpöisiä virvoitusjuomia. Pikareissa voi olla esiin taitettava kartonkinen pidike eli ”korva”, ettei käyttäjä polta sormiaan kuumasta juomasta. Materiaalina on yleisimmin yhdeltä puolen LDPE-muovilla päällystettyä täysvalkaistua, kemiallisesta massasta valmistettua SBS-kartonkia. Muun muassa Pohjois-Amerikassa suositaan korvatonta polystyreenistä valmistettua kahvikuppia, jonka paksu materaalikerros toimii lämmöneristeenä.


title: Kertakäyttöastiat

text: Kylmäjuomapikareita käytetään virvoitusjuomiin, jotka viilennetään laittamalla pikariin jääkuutioita tai -mursketta. Niiden yleisimmät koot ovat 0,25, 0,4 ja 0,5 litraa ja materiaalina käytetty SBS-kartonki on yleensä päällystetty muovilla molemmin puolin.


title: Kertakäyttöastiat

text: Kertakäyttö- eli ”paperilautasia” valmistetaan eri materiaaleista niiden käyttötarkoituksen mukaan. Kuiville elintarvikkeille, kuten kahvileiville ja kekseille riittää päällystämätön kartonki, kosteille ja rasvaisille ruoille sisäpinnaltaan lakattu kartonki ja hyvin vesipitoisille ruoille kuten keitoille tarvitaan molemmin puolin muovipinnoitettu kartonki. Tietynlaisilla muovimateriaaleilla pinnoitetut kartonkiset kerta-astiat soveltuvat mikroaaltouunin lisäksi myös sähköuuniin. Lautaset stanssataan ja nuutataan muotoonsa etukäteen painetusta kartonkirullaradasta. Lautasia tehdään sekä pyöreinä, ovaaleina että suorakulmaisina.


title: Kertakäyttöastiat

text: Kuluttajatutkimuskeskuksen mukaan 2010-luvulla on vallalla kaksi vastakkaista trendiä, jotka vaikuttavat kerta-astioiden käyttöön. Toisaalta ympäristötietoisuus saa ihmiset suosimaan mieluummin tavanomaisia pestäviä astioita kotioloissa, toisaalta yleistyvä takeaway-kulttuuri lisää kerta-astioiden kysyntää ravintoloissa ja työpaikoilla. Suomen ympäristökeskuksen mukaan vertailu kerta-astian tai hanan alla juoksevalla vedellä tiskattavan kahvimukin käytön välillä on vaikeaa.


title: Bentsidiini

text: Bentsidiinin kemiallinen kaava on CHN ja rakennekaava NHCH-CHNH. Siitä käytetään myös nimiä "(1,1'-bifenyyli)-4,4'-diamiini", "4,4'-diaminobifenyyli", "p-diaminodifenyyli" ja "bifenyyli-4,4'-yleenidiamiini".


title: Bentsidiini

text: Bentsidiini on palavaa normaaliolosuhteissa väritöntä tai punertavaa kiteistä jauhetta, jolla on miellyttävä haju. Aine muuttuu tummaksi ilman ja valon vaikutuksesta. Bentsidiinin moolimassa on 184,2 g/mol, sulamispiste 120 °C, kiehumispiste 401 °C, tiheys 1,3 g/cm (vesi = 1,0 g/cm) ja CAS-numero 92-87-5. Bentsidiinin liukoisuus veteen 25 °C:n lämpötilassa on alle 0,05 g/100 ml.


title: Bentsidiini

text: Bentsidiini hajoaa kuumentuessaan tai palaessaan, jolloin siitä muodostuu myrkyllisiä höyryjä, jotka sisältävät typen oksideja.


title: Bentsidiini

text: Bentsidiinia käytetään väriaineiden valmistukseen ja analyyttisessä kemiassa.


title: Bentsidiini

text: Pitkäaikainen tai toistuva altistuminen bentsidiinille voi aiheuttaa syöpää. Aine voi imeytyä elimistöön hengittämällä sen aerosoleja, ihon läpi tai nieltynä.


title: Bentsidiini

text: Aine on myrkyllistä vesieliöille.


title: Konarin maakunta

text: Konar (myös: Kunar, paštuksi کونړ) on yksi Afganistanin 34 maakunnasta. Maakunta sijaitsee metsäisessä Hindukuš-vuoristossa.


title: Konarin maakunta

text: Konarin asukasluku on 428 800. Maakunnan pinta-ala on 4339 neliökilometriä. Väestöstä 95 prosenttia on pataaneja, 5 prosenttia nuristan-kansaa.


title: Kirsten Bolm

text: Kirsten Bolm (s. 4. maaliskuuta 1975 Frechen) on saksalainen entinen pika-aitajuoksija ja EM-mitalisti.


title: Kirsten Bolm

text: Bolm osallistui Ateenan kesäolympialaisiin 2004 100 metrin aitajuoksussa, jossa hän keskeytti välierissä. Göteborgin EM-kilpailuissa 2006 hän saavutti jaetun hopeasijan irlantilaisen Derval O'Rourken kanssa. Sisäratojen EM-kilpailuissa Bolm sijoittui kolmesti pronssille 60 metrin aitajuoksussa. Vuoden 2002 kultamitalisti Glory Alozie hylättiin myöhemmin, koska Nigerian yleisurheiluliitto ei ollut antanut tälle lupaa kilpailla Espanjan joukkueessa, ja Bolm nousi hopealle.


title: Kirsten Bolm

text: Bolmin henkilökohtainen ennätys 100 metrin aitajuoksussa on Lontoossa 22. heinäkuuta 2005 juostu 12,59 sekuntia ja sisäradoilla 60 metrin aitajuoksussa Glasgow'ssa 9. maaliskuuta 2002 juostu 7,89 sekuntia.


title: Have a Nice Day (Bon Jovin kappale)

text: ”Have a Nice Day” on yhdysvaltalaisen hard rock -yhtye Bon Jovin kappale. Se on samannimisen albumin avauskappale. Kappaleen ovat tehneet Jon Bon Jovi, Richie Sambora ja John Shanks. Kappale on myynyt Yhdysvalloissa ja Australiassa kultaa.


title: Pjotr Uspenski

text: Pjotr Gavrilovitš Uspenski (, 1847 Nižni Novgorodin lääni – 27. joulukuuta 1881 Karan pakkotyövankila) oli venäläinen vallankumouksellinen.


title: Pjotr Uspenski

text: Pjotr Uspenski syntyi hovineuvoksen perheeseen. Hän opiskeli Nižni Novgorodin aatelisinstituutissa ja Moskovan yliopistossa suorittamatta tutkintoa. Moskovassa hän työskenteli kirjakaupan hoitajana ja osallistui vallankumouksellisten kerhojen toimintaan. Syksyllä 1869 Uspenski oli mukana perustamassa Sergei Netšajevin "Narodnaja rasprava" (”Kansan kosto”) -järjestöä ja osallistui opiskelija Ivanovin murhaan. Vuonna 1871 hänet tuomittiin murhasta ja vallankumouksellisesta toiminnasta 15 vuoden pakkotyörangaistukseen ja elinkautiseen karkotukseen Siperiaan.


title: Pjotr Uspenski

text: Vuonna 1872 Uspenski saapui Aleksandrovski Zavodin vankilaan, josta hänet vuonna 1875 siirrettiin kautta Karan pakkotyövankilaan. Sinne saapui myös hänen vaimonsa kolmivuotiaan lapsen kanssa. Vuonna 1879 Uspenski päästettiin vapaaseen työryhmään, mutta vuonna 1881 hänet suljettiin uudestaan vankilaan. Siellä vankitoverit Fjodor Jurkovski, Ignati Ivanov ja Andrei Balamez hirttivät hänet petturiksi epäiltynä. Myöhemmin toverituomioistuin osoitti hänet syyttömäksi.


title: Akseli Lajunen

text: Akseli Lajunen (s. 1. helmikuuta 1982) on suomalainen entinen yhdistetyn kilpailija ja mäkihyppääjä, joka edusti Jyväskylän Hiihtoseuraa. Hän on yhdistetyn olympiavoittajan Samppa Lajusen veli.


title: Akseli Lajunen

text: Mäkihypyn maailmancupissa Lajunen kilpaili ensimmäisen kerran maaliskuussa 1999 sijoittuen 30:nneksi Kuopion suurmäen kilpailussa. Se jäi myös hänen parhaaksi sijoituksekseen maailmancupissa. Tammikuussa 2000 hän oli mukana nuorten MM-kilpailujen joukkuemäessä, jossa Suomi sijoittui pronssille. Hänen kanssaan Suomen joukkueessa hyppäsivät Veli-Matti Lindström, Juha-Matti Ruuskanen ja Kimmo Yliriesto. Samana kautena hän voitti myös mäkihypyn Continental Cupin kokonaiskilpailun. Kaudeksi 2001-2002 hän nousi mäkihypyn A-maajoukkueeseen, muttei päässyt kiertämään talvikisoja. Mäkihyppykilpailut jätettyään vuonna 2002, hän aloitti kilpailemisen yhdistetyssä. Siinä Lajunen kilpaili vain B-maailmancupissa, sijoittuen parhaimmillaan 25:nneksi maaliskuussa 2003. Se jäi myös hänen viimeiseksi kilpailukseen yhdistetyssä.


title: Ahveniset

text: Ahveniset on Ahvenanmaalla toimiva järjestö, jonka erityisenä pyrkimyksenä on pitää yllä Ahvenanmaan suomenkielisen väestön kielitaitoa. Järjestön toiminta kattaa kaikki ikäryhmät. Tomintamuotoina ovat mm. erilaiset kurssit ja retket sekä lapsille tarkoitettu lastenkerho.


title: Oršan keskusrautatieasema

text: Oršan keskusrautatieasema (, ) on merkittävä, Valko-Venäjän Vitsebskin alueen kaakkoisosassa sijaitseva Valko-Venäjän rautateiden kauttakulku- ja risteysasema. Asema sijaitsee Oršan kaupungissa.


title: Oršan keskusrautatieasema

text: Oršan on Minskin paikallisjunien koillisen rataverkon keskeisimpiä asemia, paikallisjunat kulkevat myös Venäjän rajalle (Krasnoje) että Lepeliin. Oršassa rataverkko jakautuu kaikkiaan kuuteen eri ilmansuuntaan ja kaupunki onkin Valko-Venäjän keskeisimpia rautateiden solmupisteitä.


title: Oršan keskusrautatieasema

text: Ratayhteyksistä keskeisimpiä on länsi-itä suuntainen eurooppalainen raideliikenteen liikennekäytävä, joka saapuu Oršaan Minskistä länsilounaasta ja jatkuu idässä Venäjän rajalle ja Venäjällä edelleen Smolenskiin ja esimerkiksi Moskovaan. Toinen hyvin merkittävä linja on Valko-Venäjän itäosia yhdistävä pohjois-etelä -suuntainen päärata. Se luo yhteyden esimerkiksi Pietarista Pihkovan ja Nevelin kautta Valko-Venäjän Vitsebskin, Oršaan ja Mahiljouhun sekä edelleen Žlobiniin, mistä useat junat jatkavat usein esimerkiksi Homeliin (Gomel) sekä Ukrainan Kiovaan tai Ukrainan ja eteläisen Venäjän teollisuuskaupunkeihin. Lisäksi Oršasta lähtevät raiteet Lepeliin (noin 120 kilometriä länsiluoteessa) ja kaakkoon kohti Krytšauta.


title: Oršan keskusrautatieasema

text: Linja-autoasema busseineen ja linjatakseineen löytyy noin 150 metriä rautatieasemasta lounaaseen.


title: Irakli Sirbiladze

text: Irakli Sirbiladze (, s. 27. syyskuuta 1982 Tbilisi, Georgian SNT, Neuvostoliitto) on georgialainen jalkapalloilija, joka edustaa Kakkosessa pelaavaa Jippoa. Hän on pelipaikaltaan hyökkääjä.


title: Irakli Sirbiladze

text: Sirbiladze on pelannut kotimaansa Georgian pääsarjassa Lokomotivi Tbilisin, Dinamo Batumin, Sioni Bolnisin, Olimpi Rustavin, Merani Tbilisin sekä Spartaki Tskhinvalin riveissä. Olimpi Rustavissa pelatessaan hän esiintyi myös Mestarien liigan karsinnoissa, joissa teki myös yhden maalin.


title: Irakli Sirbiladze

text: Sirbiladze siirtyi Suomeen Ykkösessä pelanneeseen Kokkolan Pallo-Veikkoihin Pohjois-Suomen Kolmosessa pelanneen AC Kajaanin kautta. Kaudella 2010 hän voitti Ykkösen parhaan pelaajan palkinnon ja voitti maalikuninkuuden, veikkauspörssin ja paikalliset palkinnot. Kaudeksi 2011 hän siirtyi KPV:sta lainalle Veikkausliigaseura-Jaroon.. Kauden 2011 lopulla hän solmi kaksivuotisen sopiumuksen turkulaisen Veikkausliigajoukkue FC Interin kanssa. Kaudella 2012 hän voitti Veikkausliigan maalikuninkuuden ja hänet valittiin vuoden liigapelaajaksi. Hänen seuransa FC Inter saavutti SM-hopeaa.


title: Irakli Sirbiladze

text: Kesäkuussa 2013 pelatun FF Jaro-FC Inter -ottelun puoliajalla Sirbiladze esitti ottelun erotuomarille tappouhkauksen. Seurauksena uhkauksesta oli punainen kortti ja automaattinen kahden ottelun pelikielto. Tapaus käsiteltiin Palloliiton kurinpitovaliokunnassa, jossa pelikieltoa pidennettiin yhdellä ottelulla kurinpitolautakunnan pitäessä tappouhkausta epäurheilijamaisena käytöksenä.


title: Irakli Sirbiladze

text: Sirbiladze teki kauden 2013 lopulla yksivuotisen jatkosopimuksen vuoden jatko-optiolla FC Interin kanssa. Kauden 2014 jälkeen Sirbiladze siirtyi Kuopion Palloseuran riveihin. KuPS-jaksosta tuli vain kauden mittainen. Veikkausliigaotteluita Jarossa, Interissä ja KuPS:ssa kertyi kaikkiaan 147 ja niissä 47 maalia. Tammikuussa 2016 Sirbiladze siirtyi Ykköseen nousseeseen KPV:hen, jota hän oli edustanut jo aiemmin kaksi kautta. Hän olikin heti uudella ensimmäisellä KPV-kaudellaan Ykkösen toiseksi paras maalintekijä 15 maalillaan.


title: Marta Jeschke

text: Marta Jeschke (s. 2. kesäkuuta 1986 Wejherowo) on puolalainen pikajuoksija ja EM-mitalisti.


title: Marta Jeschke

text: Jeschke kuului Puolan 4 × 100 metrin viestijoukkueeseen, joka voitti alle 20-vuotiaiden Euroopan-mestaruuden Kaunasissa 2005. Alle 23-vuotiaiden EM-kilpailuissa Debrecenissä 2007 hän sai pronssia 200 metrin juoksussa ja pikaviestissä. Osakan MM-kilpailuissa 2007 Puola oli pikaviestissä kahdeksas.


title: Marta Jeschke

text: Jeschke osallistui Pekingin kesäolympialaisiin 2008, missä hän juoksi 200 metrillä ja Puolan pikaviestijoukkueessa. 200 metrillä hän karsiutui alkuerissä, ja pikaviestissä Puola selviytyi loppukilpailuun, jossa se kuitenkin hylättiin. Berliinin MM-kilpailuissa 2009 Puola karsiutui 4 × 100 metrin alkuerissä. Barcelonan EM-kilpailuissa 2010 Jeschke juoksi Puolan pronssia ajalla 42,68 sekuntia voittaneessa pikaviestijoukkueessa. Kilpailun voitti Ukraina, ja hopealle sijoittui Ranska. 200 metrillä hän karsiutui välierissä. Daegun MM-kilpailuissa 2011 hän karsiutui sekä 100 metrin että 4 × 100 metrin alkuerissä. Helsingin EM-kilpailuissa 2012 hän juoksi kolmannen osuuden Puolan pronssijoukkueessa pikaviestissä.


title: Marta Jeschke

text: Jeschken henkilökohtainen ennätys 100 metrillä on Krakovassa 12. kesäkuuta 2011 juostu 11,33 sekuntia, 200 metrillä Rostockissa 28. kesäkuuta 2008 juostu 23,19 sekuntia ja sisäradoilla 60 metrillä Sopotissa 22. helmikuuta 2014 juostu 7,31 sekuntia.


title: Doc Shaw

text: Larramie Cortez ”Doc” Shaw (s. 24. huhtikuuta 1992) on yhdysvaltalainen näyttelijä, joka tunnetaan Marcus Littlen roolista televisiosarjassa "Viiden tähden merielämää". Doc on myös näytellyt Boomeria sarjassa "Kaksi kunkkua".


title: Kehdosta hautaan

text: Kehdosta hautaan () on vuonna 2003 ensi-iltansa saanut yhdysvaltalainen toimintarikoselokuva. Elokuvan on ohjannut Andrzej Bartkowiak ja käsikirjoittanut John O'Brien yhdessä Channing Gibsonin kanssa. Pääosissa näyttelivät Jet Li ja DMX.


title: Kehdosta hautaan

text: Tony Fait on mestarivaras, joka onnistuu jenginsä kanssa tekemään tuottoisan ryöstöretken varastettuaan kasan arvokkaita mustia timantteja. Kaikki muuttuu kuitenkin päälaelleen, kun rikolliseksi siirtynyt entinen etsivä Ling sieppaa Faitin tyttären Vanessan. Ling vaatii lunnaaksi mustia timantteja, mutta joku on jo varastanut ne. Fait lähtee pelastamaan tytärtään Archien ja jenginsä avulla. He saavat kuitenkin yllätysapua, kun Taiwanin hallituksen agentti Su on tullut kostamaan entiselleen parilleen Lingille.


title: Zabolin maakunta

text: Zabol, myös Zabul, (paštuksi ja ) on yksi Afganistanin 34 maakunnasta. Se sijaitsee Etelä-Afganistanissa ja rajoittuu Pakistaniin. Asukkaita maakunnassa on vuonna 2012 on 287 996, ja asukastiheys on 16,61 neliökilometrillä.


title: Zabolin maakunta

text: Zabulissa on lentokenttä maakunnan pääkaupungissa Qalat-i-Ghilzaissa.


title: Zabolin maakunta

text: Maakunta jakautuu yhdeksään alueeseen:


title: Tero Ruuskanen

text: Tero Ruuskanen (1977 Puumala – 23. joulukuuta 2012 Puumala) oli luokanopettaja ja pesäpallotuomari. Hän oli ensimmäisenä toiminut tuomarina sekä aikuisten (naiset 2004 Hyvinkää, miehet 2007 Kouvola) että kaikkien tyttöjen ja poikien (E-A -junioreiden) Itä–Länsi-otteluissa.


title: Tero Ruuskanen

text: Ruuskasen tuomarinura sai alkunsa vuonna 1989 hänen kotipaikkakunnaltaan Puumalasta. Hänet valittiin vuoden nuorisotuomariksi 1993 valtakunnan tasolla. Hän on myös saanut lukuisia vuoden tuomari- ja nuorisotuomaripalkintoja omalla alueellaan Etelä-Savossa. Tuomaroinnin ja tarkkailun lisäksi Ruuskanen on ollut valtakunnallisten pesäpalloleirien tuomarileirinjohtaja kolme kertaa ja sen lisäksi lukuisissa muissa tehtävissä. Sen jälkeen Ruuskanen jatkoi leiriuraansa tuomaritarkkailijana ja eteni urallaan miesten Ykköspesikseen ja naisten Superpesikseen vuonna 1997 parinaan Niko Kaukovalta. Ensimmäisen miesten Superpesisottelunsa SMJ-SoJy hän tuomitsi Seinäjoella 2001. Varsinaisesti miesten Superpesikseen Ruuskanen nousi syöttötuomariksi vuonna 2003 Jyväskylästä. Ruuskanen on ollut mukana loppuotteluissa pesätuomarina sekä välierissä syöttötuomarina.


title: Tero Ruuskanen

text: Ruuskanen oli Suomen Pesäpalloliiton nuorisotuomarijohtaja 2001-2008 ja koulutti tänä aikana valtakunnallisesti noin 1 500 alle 18-vuotiasta nuorisotuomaria ympäri Suomen. Hän on osallistunut 81 valtakunnalliselle pesäpalloleirille tuomarin, tuomaritarkkailijan ja nuorisotuomarijohtajan tehtävässä.


title: Tero Ruuskanen

text: Pesäpallotuomarina:


title: Gaby Bußmann

text: Gabriele "Gaby" Bußmann (s. 8. lokakuuta 1959 Haltern am See) on saksalainen entinen yleisurheilija ja olympiamitalisti, joka kilpaili pikajuoksussa. Hän edusti seuratasolla SC Eintracht Hammia.


title: Gaby Bußmann

text: Bußmann voitti 400 metrillä pronssia sisäratojen EM-kilpailuista 1982. Hän oli myöhemmin maansa 4 × 400 metrin viestijoukkueessa sekä Los Angelesin olympialaisissa 1984, joissa se voitti pronssia että EM-kisoissa 1986, joissa Saksa sai hopeaa.


title: Gaby Bußmann

text: Bußmannin ennätys 400 metrillä oli 49,75 sekuntia, jonka hän juoksi vuonna 1983.


title: Slovenian vuoden urheilija

text: Slovenian vuoden nais- ja miesurheilija on valittu vuodesta 1968 lähtien. Valinnan tekevät slovenialaiset urheilutoimittajat.


title: Slovenian vuoden urheilija

text: Lähde: dsns-drustvo.si


title: Gimme Shelter (vuoden 2013 elokuva)

text: Gimme Shelter on vuonna 2013 ensi-iltansa saanut Ron Kraussin ohjaama ja käsikirjoittama draamaelokuva, jonka pääosassa on Vanessa Hudgens. Elokuvassa raskaana oleva teini (Hudgens) pakenee loukkaavaa äitiään (Rosario Dawson) ja etsii oikean isänsä (Brendan Fraser).


title: Gimme Shelter (vuoden 2013 elokuva)

text: Kuvaukset alkoivat kesäkuun 2011 alussa.


title: Laghmanin maakunta

text: Laghman (myös: Lagman, pastuksi/ ), on yksi Afganistanin 34 maakunnasta. Laghmanin asukasluku oli vuonna 2006 noin 386 400, ja arvio vuodeksi 2010 oli 391 148. Maakunnan pinta-ala on 3 842,58.


title: Have a Nice Day

text: Have a Nice Day voi tarkoittaa seuraavia asioita:


title: Baranavitšyn keskusasema

text: Baranavitšyn keskusrautatieasema (, ) on tärkeä rautateiden kauttakulku- ja risteysasema Baranavitšyn (Baranovitši) kaupungissa Valko-Venäjän Brestin alueen länsiosassa. Tämä jo 1870-luvulla alkunsa saanut asema on osa merkittävää Euroopan poikittaista liikenneväylää Keski-Euroopan (Berliini, Varsova) ja Venäjän (mm. Moskova) välillä.


title: 2AM

text: 2AM on korealainen balladeja esittävä nelihenkinen poikabändi, joka levyttää JYP Entertainmentille. Nelikon nimet ovat vanhimmasta nuorimpaan Lee Changmin (이창민), Im Seulong (임슬옹), Jo Kwon (조권) ja Jung Jinwoon (정진운).


title: 2AM

text: 11. heinäkuuta 2008 2AM debytoi virallisesti esittämällä esikoiskappaleensa ”This Song” KBS-kanavan "Music Bank" -ohjelmassa, mutta ensimmäisen Mutizen palkinnon Inkigayosta he voittivat vasta 7. helmikuuta 2010 kappaleellaan ”Can't Let You Go Even If I Die”.


title: Ti-Ti Nallen rytmiretki

text: Ti-Ti Nallen rytmiretki on Ti-Ti Nallen kolmas studioalbumi, jonka solistina toimii Riitta Korpela. Albumista on olemassa myös kasettiversio. Vuonna 1994 tehtiin "Ti-Ti Nallen taikarumpu"-videokasetti, jolla esiintyy lauluja sekä tältä levyltä, edellisiltä "Ti-Ti Nallen Lauluja 1"- ja "Ti-Ti Nallen talossa tapahtuu"-albumeilta, sekä vuonna 1993 ilmestyneeltä "Ti-Ti Nallen laulutupa"-albumilta.


title: Ti-Ti Nallen joulu

text: Ti-Ti Nallen joulu on Ti-Ti Nallen neljäs studioalbumi, jonka solistina toimii Riitta Korpela. Albumista on olemassa myös kasettiversio. Vuonna 1995 tehtiin samanniminen "Ti-Ti Nallen joulu"-videokasetti, jolla esiintyvät laulut ovat melkein kaikki tältä albumilta.


title: Wu Minxia

text: Wu Minxia (, s. 10. marraskuuta 1985 Shanghai) on kiinalainen uimahyppääjä, olympiavoittaja ja maailmanmestari.


title: Wu Minxia

text: Wu on voittanut urheilu-urallaan seitsemän olympia- ja 14 MM-mitalia sekä kuusi mitalia Aasian kisoista. Parihypyissä hän saavutti pitkään menestystä Guo Jingjingin kanssa, ja tämän lopetettua uransa Wun kanssa parikilpailuissa on kilpaillut He Zi ja tämän jälkeen Shi Tingmao.


title: He Zi

text: He Zi (, s. 10. joulukuuta 1990 Nanning) on kiinalainen uimahyppääjä ja maailmanmestari.


title: He Zi

text: Ponnahduslautahyppyihin erikoistunut He on voittanut urheilu-urallaan kaksi olympiamitalia Lontoossa 2012, seitsemän MM-mitalia sekä kolme mitalia Aasian kisoista. Parihypyissä hän on kilpaillut Wu Minxian kanssa.


title: Nurmesjärvi (Kärsämäki)

text: Nurmesjärvi on Kärsämäen ja Pyhäjärven kuntien rajalla sijaitseva järvi, jonka suurin pituus on 2,3 kilometriä. Suurin osa järvestä sijaitsee Kärsämäen kunnan alueella. Nurmesjärvi on lintujärvi, ja se on luokiteltu kansainvälisesti arvokkaaksi vesilintualueeksi. Järven pinta-ala on noin 260 hehtaaria.


title: Nurmesjärvi (Kärsämäki)

text: Järven pinta-ala on noin 260 hehtaaria, mutta 1800-luvulla ja 1900-luvun alussa tapahtuniden kuivauksien takia järven avovesi-alue on enää kuudennes edellisestä. Järven reunat ovat täynnä korteikkoja ja avovesi-alueet ovat keskittyneet järven keskiosien tienoille. Maasto järven ympärillä on pää-asiassa soista, mutta peltoakin löytyy rannoilta. Järvi laskee jokea pitkin Kuusaanjärveen ja täten Kalajokea pitkin Pohjanlahteen. Lisäksi Nurmesjärvestä on kaivettu kanava 1920-luvulla, joka kiertää Nurmesnevan kautta Kuusaanjärveen.


title: Nurmesjärvi (Kärsämäki)

text: Järvelle on rakennettu lintutorni vuonna 1987 joka sijaitsee järven eteläisellä rannalla, mutta silti melkein keskelle järveä Nurmesniemen takia. Asutus on keskittynyt järven etelä ja itäpuolille. Nurmesjärvi on osa Natura 2000 -hanketta.


title: Nurmesjärvi (Kärsämäki)

text: Järven linnustoon kuuluu yli 40 lintulajia ja kalalajeista järvellä tapaa useimmiten haukea ja särkeä.


title: Nurmesjärvi (Kärsämäki)

text: Koska järvi on pahasti kasvanut umpeen, Kärsämäen kunta päätti myöntää 700 000 euron avustuksen järven kunnostamiseen. Tarkoituksena on ruopata 80 000 neliömetrin kokoinen alue ja täten kasvattaa avovesi-aluetta. Lisäksi kanavan kohdalle rakennetaan vene- ja uimaranta sekä järvelle rakennetaan uusi lintutorni sekä nuotiopaikka.


title: Nurmesjärvi (Kärsämäki)

text: Kärsämäen kunnan alueelta: Nurmesjärvi sijaitsee Valtatie 4 varressa olevalla sivutiellä Nurmesjärventien varressa. Matkaa risteykseen on Kärsämäen taajamasta noin 15 kilometriä Kärsämäeltä Pyhäjärven suuntaan. Nurmesjärventietä pitkin ajettua noin 9 kilometriä tulee Pyhäjärven kunnanraja vastaan. Tällöin järvi on näkyvissä oikealla puolen tietä. Tästä noin 200 metriä oikealle kääntyy Haapasaarentie joka kiertää järven etelärantaa. Tietä seuraten noin kilometri tulee tien kupeeseen pieni levike, josta on heikosti näkyvä viitoitus polulle joka johtaa lintutornille joka on noin 100 metrin päässä levikkeeltä.


title: Nurmesjärvi (Kärsämäki)

text: Pyhäjärven kunnan alueelta: Pyhäjärveltä taajamalta päin ajetaan Valtatietä 27 pitkin länteen noin 12 kilometriä joilloin Parkkiman kylän jälkeen käännytään Nurmesperälle johtavalle tielle. Tietä ajetaan noin 9 kilometriä jolloin etuvasemmalla näkyy Nurmesjärvi. Heti vasemmalla on Haapasaarentien risteys joka kiertää järven etelärantaa. Tietä seuraten noin kilometri tulee tien kupeeseen pieni levike, josta on heikosti näkyvä viitoitus polulle joka johtaa lintutornille joka on noin 100 metrin päässä levikkeeltä.


title: Nurmesjärvi (Kärsämäki)

text: Vene- ja uimaranta tulee kanavan suu-aukolle eli Kärsämäen ja Pyhäjärven rajasta noin 300 metriä Kärsämäen puolelle.


title: Aatto Prihti

text:
Aatto Eero Matias Prihti (s. )
 on suomalainen talousvaikuttaja. Hän on toiminut muun muassa Orion Yhtymä Oy:n pääjohtajana, Helsingin Kauppakorkeakoulun kanslerina, Sitran yliasiamiehenä ja Helsingin ja Uudenmaan sairaanhoitopiirin hallituksen puheenjohtajana. Prihti on koulutukseltaan kauppatieteiden tohtori.


title: Émilie Heymans

text: Émilie Heymans (s. 14. joulukuuta 1981 Bryssel, Belgia) on kanadalainen uimahyppääjä, olympiamitalisti ja maailmanmestari.


title: Émilie Heymans

text: Heymans on voittanut urheilu-urallaan neljä olympia- ja kolme MM-mitalia sekä kuusi mitalia Pan-Amerikan kisoista. Hän on kilpaillut neljissä kesäolympialaisissa yhteensä yhdeksässä eri tapahtumassa ja sijoittunut kuusi kertaa viiden parhaan joukkoon.


title: Matti Waskilampi

text: Matti Veikko Waskilampi (16. huhtikuuta 1940 Kuopio – 29. marraskuuta 2013 Viitasaari) oli suomalainen kuvataiteilija ja opettaja. Hänet tunnetaan grafiikastaan sekä realistisista, kriittisistä maalauksista, jotka liittyvät aikansa maailmantapahtumiin.


title: Matti Waskilampi

text: Matti Waskilampi opiskeli Turun Taideyhdistyksen piirustuskoulussa vuosina 1958–1960; hänet siirrettiin oitis toiselle vuosikurssille. Valmistuttuaan Waskilampi siirtyi kuvaamataidon ja kirjoituksen opettajaksi Viitasaaren yhteiskouluun, jossa hän opetti vuosina 1961–1983. Hän ryhtyi päätoimiseksi taiteilijaksi vuonna 1983 saatuaan valtion 15-vuotisen taiteilija-apurahan.


title: Matti Waskilampi

text: Waskilammen tuotannon pääpaino oli grafiikassa 1980-luvun puoleenväliin saakka, ja sen jälkeen hän keskittyi maalaustaiteeseen. Hänelle myönnettiin valtion taiteilijaeläke vuonna 2005.


title: Matti Waskilampi

text: Taidenäyttelyitä Waskilampi järjesti useita niin kotimaassa kuin ulkomaillakin. Useissa hänen maalauksissaan on myös poliittinen tai yhteiskunnallinen sanoma. Grafiikkatuotannon huipentumana voidaan pitää hänen "Kalevala"-sarjaansa.


title: Matti Waskilampi

text: Waskilampi osallistui sekä kunnalliselämään että taidehallintoon. Hän vaikutti Viitasaarella kulttuurilautakunnan puheenjohtajana ja myöhemmin vuosina 1985–1988 kunnanvaltuutettuna. Hänen aloitteestaan Viitasaarella alettiin myöntää Humanismin käsi -palkintoa (Elokuvaviikko) sekä H. G. Porthan -kunniapalkintoa. Valtion kuvataidetoimikunnan jäsen hän oli 1970-luvulla (1973–1976 varapuheenjohtaja).


title: Matti Waskilampi

text: Waskilampi oli sanavalmis ja terävä havainnoija, jonka yhteiskuntakritiikki sai joskus hyökkääviäkin sävyjä. Arvostelun kohteeksi joutuivat virkamiehet, päättäjät ja valtaapitävät kulttuuripiirit, ja Waskilampi asettui heikomman asemaan. Taiteentekemiseen hän suhtautui tunnollisesti: se oli ankaraa työtä, jota oli tehtävä ahkerasti ja tinkimättömästi. Luonteensa mukaisesti hän jatkoi taiteilijantyötä viimeiseen elinpäiväänsä saakka.


title: Matti Waskilampi

text: Waskilampi kuoli 73-vuotiaana kotonaan Viitasaarella vaikean sairauden uuvuttamana. Hänet on haudattu Kuopioon.


title: Matti Waskilampi

text: Matti Waskilammen puoliso oli Viitasaaren lukion pitkäaikainen ruotsin kielen lehtori Tellervo Waskilampi.


title: Brestin keskusrautatieasema

text: Brestin keskusrautatieasema (, ) on tärkeä rautateiden kauttakulku- ja risteysasema Brest kaupungissa Valko-Venäjän Brestin alueen länsiosassa. Se on samalla Valko-Venäjän rautateiden Brestin alueen keskus.


title: Brestin keskusrautatieasema

text: Brestin keskusasema on merkittävä sekä henkilö- että rahtiliikenteessä niin kansallisesti kuin kansainvälisesti. EU:n puolelle Puolaan jatkavien junien on vaihdettava telinsä sopiviksi keskieurooppalaiselle 1435 mm raideleveydelle ennen Puolaan saapumistaan. Vastaavasti Puolasta tultaessa on 1520 mm telit palautettava vaunuihin ennen itään jatkamista; tästä syystä Brestin aseman yhteydessä on isoja telienvaihtoon sopivia halleja sekä laajasti säilytystilaa vaihtoteleille.


title: Nitraushappo

text: Nitraavat olosuhteet ovat sellaisessa liuoksessa, jossa esiintyy elektrofiilistä nitroniumionia (NO). Liuoksessa nukleofiilit pystyvät reagoimaan nitraattiestereiksi tai orgaanisiksi nitroyhdisteiksi. Typpihappo sinänsä ei ole riittävän vahva happo muodostamaan nitraavia olosuhteita, mutta sekoitettuna väkevään rikkihappoon nitraus onnistuu.


title: Jack Gregory

text: John Arthur ”Jack” Gregory (22. kesäkuuta 1923 Sea Mills, Britannia – 15. joulukuuta 2003 Bristol, Britannia) oli brittiläinen yleisurheilija, joka kilpaili pääasiassa 100 metrin juoksussa.


title: Jack Gregory

text: Gregory osallistui uransa aikana kahdesti olympialaisiin, vuosina 1948 ja 1952. Molemmilla kerroilla hän kilpaili Britannian joukkueessa pikaviestissä. Lontoon olympialaisissa 1948 Gregory sekä hänen joukkueeseensa kuuluneet Jack Archer, Alastair McCorquodale ja Kenneth Jones saavuttivat hopeaa. Helsingin olympialaisissa 1952 Britannian joukkue sijoittui pikaviestissä neljänneksi. Joukkueeseen kuului Gregoryn lisäksi McDonald Bailey, William Jack ja Brian Shenton.


title: Vinkristiini

text: Vinkristiini on vinka-alkaloideihin kuuluva sytostaattisena syöpälääkkeenä käytettävä aine. Sitä saadaan eristetyksi kasveista: pikkutalviosta ("Vinca minor") ja punakatarasta ("Catharanthus roseus"), joka tunnettiin aikaisemmin nimellä punatalvio ("Vinca rosea"). Vinkristiinin jälkeen on tullut muitakin vinka-alkaloideja lääkeainemarkkinoille antineoplastisiksi aineiksi eli syöpälääkkeiksi. Se annetaan parenteraalisesti, lähinnä iv. -muodossa.


title: Vinkristiini

text: Vinkristiinin käyttö on mullistanut erityisesti lasten leukemian hoidon. Aiemmin siihen kuolivat lähes kaikki, nykyisin ei juuri kukaan. Ainetta ei kuitenkaan voida syntetisoida, sillä sen rakenne on niin monimutkainen. Grammaan lääkettä menee 500 kiloa kasvinlehtiä, ja hinta on 13 000 euroa. Syntetisointia selvitetään EU:n rahoittamassa tutkimuksessa VTT:ssä.


title: Vinkristiini

text: Lääkeainemarkkinoilla vinkristiinin tuotenimi on ollut "Oncovin". Oncovinia valmistetaan ainakin Pohjoismaista Tanskassa. Vinkristiinin lääkelyhennös on "VCR".


title: Vinkristiini

text: Sivuvaikutuksinaan vinkristiini saattaa aiheuttaa tuntoaistillisia häiriöitä (parestesiaa) sekä lihasheikkoutta. Verimuutokset ovat toinen mahdollinen haittavaikutus.


title: Vinkristiini

text: Lääkeainetta saa antaa ainoastaan suonensisäisesti (iv), sillä intratekaalinen antotapa (likvoriin, eli selkäydinnesteeseen tapahtuva injisointi) voi koitua jopa kuolettavaksi. Lääkeainepistoksen (iv) osuessa laskimon ulkopuolelle taikka lävistäessä heikosti suonen saattaa pistoskohta tulehtua ja turvota.


title: Nurmesjärvi

text: Nurmesjärvi voi tarkoitaa seuraavia järviä:


title: Klaus Richtzenhain

text: Klaus W. Richtzenhain (s. 1. marraskuuta 1934 Berliini, Saksa) on entinen saksalainen yleisurheilija, joka kilpaili pääasiassa 1 500 metrin juoksussa.


title: Klaus Richtzenhain

text: Richtzenhain osallistui Melbournen kesäolympialaisiin 1956 kilpaillen sekä 800 metrin että 1 500 metrin juoksuissa. Hän juoksi 800 metrin juoksun alkuerissä ajan 1.53,47; jolla hän jäi eränsä viidenneksi eikä näin päässyt välieriin. 1 500 metrin juoksussa Richtzenhain sen sijaan voitti oman alkueränsä ja pääsi finaaliin, jossa hän sijoittui toiseksi.


title: Lothar Knörzer

text: Lothar Knörzer (s. 4. elokuuta 1933 Karlsruhe, Saksa) on entinen saksalainen yleisurheilija, joka kilpaili pääasiassa 100 metrin juoksussa.


title: Lothar Knörzer

text: Knörzer osallistui Melbournen kesäolympialaisiin 1956 kilpaillen 4 × 100 metrin viestijuoksussa voittaen pronssia ajalla 40,34 sekuntia. Itä- ja Länsi-Saksan yhdistyneeseen joukkueeseen kuului Knörzerin lisäksi Leonhard Pohl, Heinz Fütterer ja Manfred Germar.


title: Ann Ward

text: Ann Marie Ward (s. 20. huhtikuuta 1991 Dallas, Texas) on yhdysvaltalainen malli. Hän voitti "Huippumalli haussa" -televisiosarjan 15. tuotantokauden. Ohjelmassa 188-senttisen Wardin hyvin kapea vyötärö hämmensi tuomareita ja katsojia. Hän voitti 100 000 dollarin arvoisen sopimuksen CoverGirl-kosmetiikkayrityksen kanssa, sopimuksen IMG Models -mallitoimiston kanssa, kuvasarjan Italian "Voguessa" ja "Beauty in Vogue" -lehden kansikuvan.


title: Grace Jackson

text: Grace Jackson (s. 14. kesäkuuta 1961 Saint Ann) on entinen jamaikalainen pikajuoksija, joka kilpaili pääasiassa 100 ja 200 metrillä.


title: Grace Jackson

text: Sisäratojen MM-kilpailuissa 1987 hän voitti 200 metrillä pronssia. Seuraavana vuonna Soulin olympialaisissa hän voitti 200 metrillä hopeaa juostuaan oman ennätyksensä 21,72. Häntä nopeammin 200 metrillä on juossut vain viisi juoksijaa. Sisäratojen MM-kilpailuissa 1989 hän voitti hopeaa 200 metrillä.


title: Donald Young

text: Donald Young (s. 23. heinäkuuta 1989 Chicago, Illinois) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 39 marraskuussa 2011. Hän on voittanut urallaan viisi ATP-haastajaturnausta.


title: Donald Young

text: Junioriurallaan Young voitti Australian avointen kaksinpelin vuonna 2005, 15-vuotiaana, jonka jälkeen hän nousi kaikkien aikojen nuorimpana pelaajana junioreiden maailmanlistan ykköseksi. Hän on myös ensimmäinen afroamerikkalainen miespuolinen pelaaja, joka on ollut maailmanlistan ykkösenä. Samana vuonna hän selviytyi Wimbledonissa välieriin ja Yhdysvaltain avoimissa puolivälieriin. Nelinpelissä hän voitti Alex Claytonin kanssa Yhdysvaltain avoimet. Vuonna 2007 Young voitti Wimbledonin kaksinpelin.


title: Donald Young

text: Ensimmäisen ATP-otteluvoittonsa Young saavutti elokuussa 2007, juuri ennen Yhdysvaltain avoimia. Young voitti New Havenin turnauksen ensimmäisellä kierroksella Amer Delićin. Toisella kierroksella hän hävisi Nikolai Davydenkolle. Yhdysvaltain avoimissa Young eteni kolmannelle kierrokselle voitettuaan ensimmäisellä kierroksella Chris Guccionen ja saatuaan toisella kierroksella luovutusvoiton Richard Gasquet'lta. Kolmannella kierroksella hän hävisi Feliciano Lópezille. Vuoden 2007 päättyessä Young oli nuorin pelaaja maailmanlistan sadan parhaan joukossa, oltuaan sijalla 98.


title: Donald Young

text: Vuonna 2011 villin kortin Yhdysvaltain avointen pääsarjaan saanut Young eteni neljännelle kierrokselle voittaen toisella kierroksella Stanislas Wawrinkan ja kolmannella kierroksella Juan Ignacio Chelan. Neljännellä kierroksella hän hävisi Andy Murraylle. Young pääsi ATP-turnauksen loppuotteluun ensimmäisen kerran PTT Thailand Openissa, jossa hän hävisi Andy Murraylle. Finaalipaikan myötä Young nousi ensimmäistä kertaa maailmanlistalla 50 parhaan joukkoon.


title: Kenth Eldebrink

text: Kenth Enar Eldebrink (s. 14. toukokuuta 1955 Morjärv, Ruotsi) on ruotsalainen keihäänheiton olympiapronssimitalisti Los Angelesin kisoista 1984. Hänen tuloksensa Suomen Arto Härkösen voittamassa kilpailussa oli 83,72 m.


title: Kenth Eldebrink

text: Eldebrinkin ennätys on vuodelta 1983, eli ns. vanhalla keihäsmallilla heitetty 91,14 m


title: Kenth Eldebrink

text: Hänen tyttärensä Frida ja Elin ovat koripalloilijoita ja hänen veljensä Anders Eldebrink entinen NHL-jääkiekkoilija.


title: Juha Vidgrén

text: Juha Vidgrén (s. 1970) on Ponsse Oy:n hallituksen puheenjohtaja ja suurin omistaja ja vastaa yrityksen markkinoinnista ja viestinnästä. Hän on koulutukseltaan opettaja, Oulun yliopistosta valmistunut kasvatustieteen maisteri.


title: Juha Vidgrén

text: Vidgrénillä on veljiensä kanssa ravitalli Einari Vidgrén Oy, jossa on 15 ravihevosta, siitostammoja ja varsoja. Sen menestynein hevonen on Bowlin For Dollars.


title: Gangbusters

text: Gangbusters oli yhdysvaltalainen rikoskuunnelmasarja, jota esitettiin 1935–1957. Sarjassa esitetyt rikokset perustuivat tositapahtumiin ja sitä tehtiin läheisessä yhteistyössä FBI:n johtaja J. Edgar Hooverin kanssa. Ohjelman juontajana toimi 1930-luvun lopulla New Jerseyn osavaltion poliisin päällikkö eversti Norman Schwarzkopf Sr. "Gangbusters" valittiin Radio Hall of Fameen vuonna 2011.


title: Jan Holmberg

text: Jan Kristian Holmberg on suomalainen sairaanhoitaja (YAMK), ammatillinen opettaja, kouluttaja, hankeasiantuntija, tietokirjailija ja Mainio-blogin kirjoittaja .


title: Jan Holmberg

text: Hänen ensimmäinen teoksensa "Päihderiippuvuudesta elämänhallintaan" julkaistiin vuonna 2010 ja "Hoitajana mielenterveys- ja päihdetyössä" vuonna 2016.


title: Jan Holmberg

text: Holmberg toimii ammatillisten kirjojen toimittajana, artikkelikirjoittajana ja vertaisarvioitsijana. Häneltä on ilmestynyt useita artikkeleita ja kolumneja eri ammattilehtiin. Hän siirtyi Tehyn verkkolehden bloggariksi vuonna 2016 ja on aktiivinen vaikuttaja sosiaalisessa mediassa.


title: Jan Holmberg

text: Holmbergin asiantuntemusta käytetään kansainvälisissä hankkeissa, seminaareissa ja koulutuksissa. Hän on ollut kehittämässä muun muassa Romaniassa ja Kreikassa terveysalan opetusta ja luennoinut sosiaalisen median käytöstä.


title: Jan Holmberg

text: Holmberg on ottanut kantaa päihdehoitotyön opetukseen, ikääntyneiden päihdetyön laatuun, alkoholin ja seksuaalisen väkivallan vuoksi oireilevien ihmisten kohtaamiseen, aikuisten alkoholinkäyttöön lasten silmin ja väkivallan ilmenemiseen sairaanhoitajan työssä.


title: Jan Holmberg

text: Holmberg toimii luennoitsijana ja konsulttina sekä käytännön potilastyöntekijänä päihde- ja psykiatrisissa yksiköissä. Hänet on valittu vuonna 2004 Vuoden Päihdesairaanhoitajaksi.


title: Borut Bilač

text: Borut Bilač (s. 14. huhtikuuta 1965 Postojna) on slovenialainen pituushyppääjä, joka edusti aktiiviurallaan myös Jugoslaviaa.


title: Borut Bilač

text: Bilač sijoittui Splitin EM-kilpailuissa 1990 kolmanneksi tuloksella 809, mutta hylättiin positiivisen dopingtestin vuoksi. Tapaukseen liittyneiden epäselvyyksien vuoksi pronssimitali kuitenkin palautettiin hänelle myöhemmin. Hän jäi Tokion MM-kilpailuissa 1991 karsinnassa ilman tulosta. Barcelonan olympialaisissa 1992 hän sijoittui yhdeksänneksi.


title: Borut Bilač

text: Bilač hyppäsi ennätyksensä 824 cm Cagliarissa 5. heinäkuuta 1990. Hän edusti seuratasolla AK Postojnaa ja ljubljanalaista AK Olimpijaa. Hän voitti sisäratojen Jugoslavian-mestaruuden 1990. Slovenian-mestaruuden hän voitti ulkoradoilla pituushypyssä 1992 sekä sisäradoilla 60 metrin juoksussa 1993 ja pituushypyssä 1998.


title: Borut Bilač

text: Hänen puolisonsa on Britta Bilač.


100,000,000 Bon Jovi Fans Can’t Be Wrong on Bon Jovi -yhtyeen vuonna 2004 julkaistu boksi, joka sisälsi arkistoista kaivettuja, suurimmaksi osaksi ennenjulkaisemattomia kappaleita yhtyeen koko uran ajalta. Suurimmaksi osaksi demoversioista koostuva boksi sisältää neljä levyä ja yhden DVD:n.


title: 100,000,000 Bon Jovi Fans Can’t Be Wrong

text: Albumi oli Billboard 200 -listalla parhaimmillaan sijalla 53.


title: Nicolas Lombaerts

text: Nicolas Lombaerts (s. 20. maaliskuuta 1985 Brugge, Belgia) on belgialainen jalkapalloilija. Hän pelaa Venäjän pääsarjan Zenit Pietarissa ja Belgian maajoukkueessa.


title: Nicolas Lombaerts

text: Lombaerts on pelipaikaltaan puolustaja. Hän voi pelata keskuspuolustajana tai vasempana laitapuolustajana.


title: Nicolas Lombaerts

text: Lombaerts siirtyi Club Bruggen 19-vuotiaiden joukkueesta KAA Gentiin vapaalla siirrolla kesällä 2004. Hän pelasi Gentissä kolmen kauden aikana yhteensä 76 Jupiler Pro Leaguen ottelua, joissa teki yhden maalin. Lisäksi hän pelasi yhdeksän Belgian cupin ja kahdeksan UEFA Intertoto Cupin ottelua.


title: Nicolas Lombaerts

text: Lombaerts siirtyi pietarilaiseen Zenitiin kesällä 2007. Hän on pelannut seurassa 188 Venäjän pääsarjaottelua, joissa hän on tehnyt yhdeksän maalia. Hän voitti Venäjän-mestaruuden 2007, 2010 ja 2015 sekä Venäjän cupin 2010 ja 2016. Mestarien liigassa hän on pelannut karsintapelit mukaan lukien 48 ottelua, joissa hän on tehnyt yhden maalin. Hän pelasi yhdeksän ottelua Zenitin voittaessa UEFA Cupin kaudella 2007–2008. Kaikkiaan hän on pelannut UEFA Cupissa / Eurooppa-liigassa karsintapelit mukaan lukien 23 ottelua, ja tehnyt yhden maalin. Hän oli voittamassa UEFA Super Cupia 2008.


title: Nicolas Lombaerts

text: Lombaerts pelasi Belgian kaikissa ikäkausimaajoukkueissa 16-vuotiaista ylöspäin. Belgian A-maajoukkueessa hän pelasi ensimmäisen minuuttinsa 3–2-voittoon päättyneessä EM-karsintaottelussa Serbiaa vastaan elokuussa 2007. Avauskokoonpanossa hän esiintyi ensimmäisen kerran EM-karsintaottelussa Suomea vastaan saman vuoden lokakuussa. Ensimmäisen A-maaottelumaalinsa hän teki EM-karsintaottelussa Itävaltaa vastaan lokakuussa 2010. Hän pelasi MM-kilpailuissa 2014 ottelun Etelä-Koreaa vastaan. Kaikkiaan hän on pelannut 4. kesäkuuta 2016 mennessä 39 A-maaottelua, joissa hän on tehnyt kolme maalia.


title: Ti-Ti Nallen laulutupa

text: Ti-Ti Nallen laulutupa on Ti-Ti Nallen viides studioalbumi, jonka solistina toimii Riitta Korpela. Albumista on olemassa myös kasettiversio. Vuosi levyn ilmestymisen jälkeen tehtiin "Ti-Ti Nallen taikarumpu"-VHS, jossa on lauluja tältä albumilta, sekä kaikilta edellisiltä albumeilta lukuun ottamatta "Ti-Ti Nallen joulu" -albumia.


title: Ian Duncan

text: Ian Duncan (s. 23. kesäkuuta 1961) on kenialainen ralliautoilija. Hän kilpaili WRC-sarjassa vuosina 1983–1999 voittaen vuoden 1994 Safari-rallin. Hän saavutti urallaan neljä erikoiskoevoittoa, neljä muuta palkintosijaa ja 80 MM-pistettä. Hän ajoi Subarun ja Toyotan talleissa. Duncan on menestynein WRC-sarjassa kilpaillut kenialainen. Duncan on voittanut myös Kenian Rallisarjan mestaruuden vuosina 1987–1991 ja 2000. Myöhemmin Duncan kilpaili Kenian National Rallisarjassa voittaen Guru Nanak -rallikilpailun vuonna 2006 ollen ensimmäinen kuljettaja, joka on voittanut kymmenen kilpailua sarjassa. Hän uusi voittonsa seuraavana vuonna. Duncan on voittanut myös Rhino Charge -tiekilpailun vuosina 1998 ja 2006–2007. Vuonna 2008 Duncan voitti National Autocross -mestaruuden. Vuonna 2009 Duncan voitti Safari-ralliklassikkokilpailun vuoden 1967 Ford Mustangilla.


title: Puppe-koira

text: Puppe-koira (engl. "Spot the Dog") on brittiläisen kuvittaja Eric Hillin luoma keltainen ruskeapilkkuinen koiranpentu.


title: Puppe-koira

text:
Hill keksi Pupen alun perin 2-vuotiaalle lapselleen ja laati ensimmäisenä kirjan Missä Puppe on.
Nykypäivänä Puppe-kirjat ovat suosittuja lastenkirjoja, joita on käännetty kymmenille kielille.
Pupesta on tehty myös TV-animaatioita ja DVD-levyjä.


title: Martinlaakson ostari

text: Martinlaakson ostari on Vantaan Martinlaaksossa, Martinlaakson rautatieaseman vieressä sijaitseva kolmikerroksinen ostoskeskus. Ostoskeskus avattiin 1. joulukuuta 2011. Paikalta purettiin vanha ostoskeskus.


title: Martinlaakson ostari

text: Vuonna 2015 ostoskeskus kirjasi 2,0 miljoonaa kävijää; arkipäivisin asiakkaita oli keskimäärin 6 100. Vuosimyynti oli 38,8 miljoonaa euroa.


title: Martinlaakson ostari

text: Elokuussa 2017 Citycon ilmoitti myyvänsä Martinlaakson ostarin yhdysvaltalaiselle sijoitusyhtiö Cerberus Capital Managementille, ja Martinlaakson ostari siirtyi Cerberukselle marraskuussa 2017.


title: The Clique

text: The Clique (vuoden 2012 televisioesityksessä suomeksi "Teini tuli taloon") on yhdysvaltalainen suoraan DVD:lle julkaistu nuortenelokuva vuodelta 2008. Michael Lembeckin ohjaama elokuva perustuu Lisi Harrisonin samannimiseen nuortenkirjasarjaan. Sen pääosia näyttelevät Elizabeth McLaughlin ja Ellen Marlow. Elokuvan vastaavana tuottajana oli Tyra Banks.


title: Kassalipas

text: Kassalipas on kassakaappia kevyempi pienehköjen rahamäärien säilyttämiseen tarkoitettu yleensä metallista tai muovista tehty lipas. Kassalippaista on sekä lukollisia että lukottomia malleja. Kassalippaissa voi olla myös kupinmuotoisia kohtia, joissa voi säilyttää kolikoita. Erona kassakaappiin on myös koko eli kassalipasta voi kuljettaa mukana kun kassakaapit ovat usein lattiaan tai seinään kiinnitettyjä.


title: Bolšeohtinski-silta

text: Bolšeohtinski-silta () on Nevan ylittävä nostosilta Pietarissa Venäjällä. Sillan alkuperäinen nimi oli "Pietari Suuren silta" ) ja siitä on käytetty myös nimeä myös "Ohtinski-silta" ().


title: Bolšeohtinski-silta

text: Silta valmistui vuonna 1909. Tuolloin Pietari Suuren voittoisasta Pultavan taistelusta oli kulunut 200 vuotta ja silta nimettiin Pietari suuren sillaksi. Nykyinen nimi on ollut käytössä vuodesta 1956.


title: Bolšeohtinski-silta

text: Silta on 334,3 metriä pitkä ja leveyttä nostosillan kohdalla on 23,5 metriä, teräsristikkokaarien kohdalta se on kolme metriä leveämpi.


title: Panteleimonin silta

text: Panteleimonin silta () on yksi Fontankan ylittävistä silloista Pietarin kaupungissa Venäjällä.


title: Panteleimonin silta

text: Nykyisen sillan paikalle oli vuonna 1726 valmistunut puinen sillan ja akveduktin yhdistelmä, joka johti vettä läheisen Kesäpuiston suihkulähteisiin. Rakenne korvattiin uudella arkkitehti Bartolomeo Rastrellin suunnittelemalla barokkityylisellä silta-akveduktilla, joka valmistui 1749. Vuonna 1777 tulva tuhosi Kesäpuiston suihkulähteet ja akvedukti kävi tarpeettomaksi ja purettiin.


title: Panteleimonin silta

text: Vuonna 1824 valmistui paikalle "Ketjusiltana" tunnettu silta, joka purettiin vuonna 1906, vaikka sillan rakenteet olivatkin kestäneet moitteetta. Purkamisen syynä oli toisen Fontankan sillan, samanrakenteisen nykyistä Egyptiläistä siltaa edeltäneen ketjusillan sortuminen vuonna 1905.


title: Panteleimonin silta

text: Nykyisen sillan rakentamisprojekti alkoi vuonna 1907 ja silta valmistui vuonna 1914. Sillassa on massiiviset kiviset maatuet ja kannattajina 12 matalaa teräskaarta. Silta on 43 metriä pitkä ja 23,4 metriä leveä.


title: Panteleimonin silta

text: Silta nimettin vuonna 1925 uudelle nimelle "Pestelin silta" (), nimenvaihdoksella haluttiin muistaa sata vuotta aikaisemmin tapahtunutta Dekabristikapinaa. Sillalle palautettiin sen alkuperäinen Pyhään Panteleimoniin viittaava nimi vuonna 1991.


title: Lum Rexhepi

text: Lum Rexhepi (s. 3. elokuuta 1992 Turku) on suomalainen jalkapalloilija, jolla on myös Kosovon kansalaisuus. Pelipaikaltaan hän on keskuspuolustaja. Rexhepi edustaa Veikkausliigassa pelaavaa Helsingin Jalkapalloklubia.


title: Lum Rexhepi

text: Turussa syntyneen Rexhepin kasvattajaseura on FC Viikingit. Hän on pelannut tämän jälkeen Helsingin Jalkapalloklubissa, jonne Rexhepi siirtyi 14-vuotiaana. Kesken kauden 2010 Rexhepi siirtyi HJK:sta FC Honkaan. Hän nousi joukkueen avauskokoonpanoon vuoden 2011 Liigacupissa, jonka Honka voitti. Rexhepi debytoi Veikkausliigassa 6. toukokuuta 2011 JJK:ta vastaan.


title: Lum Rexhepi

text: Rexhepi on edustanut Suomen nuorisomaajoukkueita kaikissa eri ikäluokissa ja toiminut poikamaajoukkueiden kapteenina. A-maajoukkueessa hän pelasi ensimmäisen ottelunsa tammikuussa 2013 Thaimaassa järjestetyn Kings Cupin loppuottelussa Ruotsia vastaan.


title: Lum Rexhepi

text: Rexhepi on edustanut myös Kosovon maajoukkuetta. Hän oli mukana maan ensimmäisessä virallisessa jalkapallomaaottelussa, joka pelattiin maaliskuussa 2014 Mitrovicassa Haitia vastaan. Rexhepi saa edustaa Suomen ohella Kosovoa, koska maa pelaa toistaiseksi vain ystävyysotteluja. Hänet nimettiin Kosovon maajoukkueeseen myös toukokuussa 2014 Turkkia ja Senegalia vastaan pelattaviin otteluihin.


title: Ryan Harrison

text: Ryan Harrison (s. 7. toukokuuta 1992 Shreveport, Louisiana) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 40 heinäkuussa 2017 ja nelinpelissä sijalla 16 marraskuussa 2017. Hän on voittanut kaksinpelissä yhden ATP-turnauksen ja nelinpelissä neljä.


title: Ryan Harrison

text: Junioriurallaan hän ylsi parhaimmillaan rankinglistan seitsemänneksi huhtikuussa 2008. Parhaimmillaan hän pääsi välieriin Australian avoimissa 2008. Hän harjoittelee Nick Bollettierin tennisakatemiassa. Harrisonista tuli huhtikuussa 2008 kaikkien aikojen kolmanneksi nuorin pelaaja vuoden 1990 jälkeen, joka on voittanut ATP-tason ottelun. Vain Richard Gasquet ja Rafael Nadal ovat voittaneet ATP-ottelun häntä nuorempana.


title: Ryan Harrison

text: Grand Slam -turnauksissa Harrison on päässyt parhaimmillaan kolmannelle kierrokselle Yhdysvaltain avoimissa 2016 ja Australian avoimissa 2018. Toiselle kierrokselle hän on yltänyt Yhdysvaltain avoimissa 2010 ja 2012, Wimbledonissa 2011, 2012, 2017 ja 2018, Australian avoimissa 2013 ja 2017 sekä Ranskan avoimissa 2013.


title: Lei

text: Lei on Havaijilla käytetty kaulassa pidettävä kukkaseppele. Nykyään niitä annetaan erityisesti saarille saapuville matkailijoille.


title: Lei

text: Leiden valmistukseen käytetään yleisesti temppelipuiden kukkia. Yksi lei saattaa sisältää jopa 300 kukkaa.


title: Syklofosfamidi

text: Syklofosfamidi ("Sendoxan", "Syklofosfamid") on laajakirjoinen sytostaatti eli solunsalpaaja. Sitä voidaan käyttää Hodgkinin taudissa sekä lymfosarkoomassa. Sillä on käyttöä myös leukeemisissa verisairauksissa sekä keuhko- ja rintasyöpien hoidossa.


title: Syklofosfamidi

text: Lääkettä voidaan annostella suonensisäisesti eli intravenöösisti (iv.), etenkin hoidon alkuvaiheissa ja jatkaa sitä suun kautta annettavalla lääkityksellä (po.).


title: Syklofosfamidi

text: Sivuvaikutuksina voidaan havaita pahoinvointia, oksentelua, valkosolukatoa sekä hiusten lähtöä. Virtsarakon limakalvoilla voi esiintyä fissuuroita eli haavaumia.


title: Syklofosfamidi

text: Ifosfamidi eli isofosfamidi on syklofosfamidin isomeeri.


title: Syklofosfamidi

text:
Yhden vrk:n ajan tulisi nauttia paljon nestettä (esim. vettä, mehua) syklofosfamidilla tapahtuvan sytostaattihoidon aloituksesta.
Tällä pyritään välttämään hemorragista kystiittiä.


title: Carl Albert Andersen

text: Carl Albert Andersen (15. elokuuta 1876 Østre Aker – 28. syyskuuta 1951 Oslo) oli norjalainen telinevoimistelija, yleisurheilija ja olympiavoittaja. Hän edusti seuratasolla oslolaisia IF Ørnulfia ja Oslo Turnforeningia.


title: Carl Albert Andersen

text: Andersen osallistui olympialaisiin ensimmäistä kertaa Pariisissa 1900. Hän sijoittui tuolloin korkeushypyssä neljänneksi ja voitti seiväshypyssä pronssia tuloksella 320. Andersen kilpaili Ateenan välikisoissa 1906 voimistelussa, jossa hän oli jaetulla 23. sijalla viisiottelussa, jossa oli yhteensä 37 kisaajaa. Hän oli myös mukana voittamassa joukkuekilpailua maansa väreissä. Andersen osallistui Lontoon olympialaisissa 1908 vain voimistelun joukkuekilpailuun, josta Norja sai hopeaa.


title: Carl Albert Andersen

text: Andersenin ennätys seiväshypyssä oli 320 cm, jonka hän hyppäsi vuonna 1900 ja korkeushypyssä 175,2 cm vuodelta 1902.


title: Allan Olesen

text: Allan Arenfeldt Olesen (s. 20. toukokuuta 1982 Ølstykke, Tanska) on tanskalainen jalkapalloilija, joka edustaa Tanskan kolmanneksi korkeimmalla sarjatasolla pelaavaa Fremad Amageria. Hän on pelipaikaltaan oikea laitapuolustaja.


title: Syvä konvektio

text: Syvä konvektio on meressä tai ilmakehässä tapahtuvaa konvektiota, joka ulottuu paksuun kerrokseen. Ilma nousee siinä pitkän matkaa ylöspäin. Ilmakehässä syvä konvektio ulottuu 500 hPa:n painepinnan yläpuolelle, yleensä pysähtyen noin 200 hPa:ssa olevaan tropopaussiin. Syvä konvektio liittyy kesällä yleensä ukkosiin ja on yleisin tropiikissa.


title: Syvä konvektio

text: Ilmakehän syvä konvektio tuottaa kuuropilviä ja usein, mutta ei aina, ukkosta.


title: Syvä konvektio

text: Merissä syvää konvektiota on vain muutamissa harvoissa paikoissa: avomeren syvää konvektiota havaitaan vain Atlantilla Laboradorin lähellä, Grönlanissa ja Välimerellä sekä ajoittain Waddellinmerellä.


title: Hendrik Helmke

text: Hendrik Alexander Helmke (s. 13. heinäkuuta 1987 Winsen an der Luhe, Saksa) on brasilialais-saksalainen jalkapalloilija, joka edustaa Veikkausliigassa pelaavaa FC Lahtea. Hän on pelipaikaltaan keskikenttäpelaaja.


title: Hendrik Helmke

text: Uransa Helmke aloitti Pohjois-Saksassa. Kaudella 2008-09 hän pelasi neljänneksi korkeimmassa sarjatasolla Regionalligassa VfB Lübeckin joukkueessa. Ensimmäisellä Lübeck-kaudellaan hän pelasi 27 ja seuraavalla 24 ottelua. Keväällä 2011 Helmke siirtyi Suomen Veikkausliigaan IFK Mariehamnin joukkueeseen, jossa hän pelasi 21 ottelua ja teki 4 maalia. Sen jälkeen hän pelasi Malesiassa kaudella 2012, mutta palasi Suomeen Veikkausliigan pietarsaarelaiseen FF Jaroon kaudeksi 2013. Helmkellä oli kuitenkin vapaa siirto-oikeus. Niinpä hän siirtyi elokuussa 2013 Norjan Tippeliigaan Tromsø ILn joukkueeseen. Helmke, joka oli valittu Jaron vuoden 2013 pelaajaksi, tuli kuitenkin Norjasta keväällä 2014 takaisin Jaroon. Kausi oli Helmkelle erinomainen. Heti kauden aluksi hänet valittiin Veikkausliigan kuukauden pelaajaksi huhtikuussa 2014. Kauden aikana maaleja syntyi kaikkiaan kahdeksan. Menestyksekkään Veikkausliigakauden jälkeen hän teki sopimuksen Iranin liigaa pelaavan Esteglal Teheranin kanssa. Helmke purki kuitenkin sopimuksen ja siirtyi Egyptiin Kairon Al-Ahliin kaudeksi 2015.Nykyään Helmke pelaa FC Lahdessa.


title: Jutta Kirst

text: Jutta Kirst (o.s. Krautwurst; s. 10. marraskuuta 1954 Dresden) on saksalainen entinen yleisurheilija ja olympiamitalisti, joka kilpaili korkeushypyssä. Hän edusti aktiiviurallaan Saksan demokraattista tasavaltaa ja seuratasolla SC Dynamo Berliniä.


title: Jutta Kirst

text: Kirst osallistui olympialaisiin kerran, Moskovassa 1980. Hän voitti tuolloin pronssia tuloksellaan 194 cm, joka oli vielä suorituksen jälkeen silloinen olympiaennätys. Kirst voitti maansa mestaruuden yhteensä kolme kertaa, kerran ulko- ja kaksi kertaa sisäradoilla. Hänen ennätyksensä oli 197 cm, jonka hän hyppäsi Karl-Marx-Stadtissa vuonna 1982.


title: Dehoniaanit

text: Dehoniaanit eli Jeesuksen Pyhän Sydämen pappien veljeskunta () on katolisen kirkon kongregaatio, jonka perusti Léon Dehon Ranskassa vuonna 1878. Se vaikuttaa tällä hetkellä 37 maassa eri maanosissa; Suomeen dehoniaanit saapuivat vuonna 1907. Heihin kuuluu esimerkiksi piispa Teemu Sippo.


title: Dehoniaanit

text: Léon Dehon kuoli elokuussa 1925. Hänen jälkeensä sääntökunnan johdossa ovat toimineet Joseph Laurent Philippe (1926–1935), Guillermo Teodorus Govaart (1935–1953), Alfonso Maria Lellig (1954–1958), Joseph Anthony De Palma (1959–1967), Albert Bourgeois (1967–1979), Anthony Panteghini (1979–1991), Virginio D. Bressanelli (1991–2003) ja José Ornelas de Carvalho (2003–).


title: Dehoniaanit

text: Dehoniaanien pääpaikka sijaitsee Roomassa.


title: Babruiskin rautatieasema

text: Babruiskin rautatieasema (, ) on tärkeä Valko-Venäjän rautateiden väli- ja risteysasema maan kahden suurimman kaupungin Minskin ja Homelin (Gomel) välisellä rautatiellä. Asema sijaitsee Babruiskin teollisuuskaupungissa Valko-Venäjän Mahiljoun maakunnan lounaisosissa. Kaupunki sai ensimmäiset asemarakennuksensa tsaari-Venäjän aikana vuonna 1873. Asema sijaitsee kantakaupungissa, noin kaksi kilometriä Bobrusikin nykykeskustan länsipuolella.


title: Babruiskin rautatieasema

text: Minskistä Žlobinin risteysaseman kautta Homeliin johtavan pääradan ohella kaupunkiin saapuu pistorata etelästä, Homelin alueen pohjoisosissa sijaitsevasta Aktsjabrskin kaupunkimaisesta taajamasta. Babruiskin aseman kautta kulkee paikallisjunia ainakin Asipovitšyn ja Žlobinin risteysasemien välillä.


title: Babruiskin rautatieasema

text: Aseman vieressä (200 m luoteeseen) on Babruiskin keskuslinja-autoasema.


title: Jan Vertonghen

text: Jan Vertonghen (s. 24. huhtikuuta 1987 Sint-Niklaas, Belgia) on belgialainen jalkapalloilija. Hän on pelannut Alankomaiden Eredivisien Ajaxissa sekä Waalwijkissä ja Belgian maajoukkueessa. Nyttemmin hän edustaa Englannin Valioliigassa pelaavaa Tottenham Hotspuria.


title: Jan Vertonghen

text: Vertonghen on pelipaikaltaan puolustaja. Hän voi pelata myös keskikentällä puolustavassa roolissa.


title: Jan Vertonghen

text: Vertonghen on pelannut Belgian maajoukkueessa ennätykselliset 108 ottelua ja tehnyt niissä yhdeksän maalia vuodesta 2007 alkaen. MM-kilpailuissa hän on tehnyt maalin Etelä-Koreaa vastaan vuonna 2014 ja Japania vastaan vuonna 2018.


title: Meredith Colket

text: Meredith Bright Colket (19. marraskuuta 1878 Philadelphia – 7. kesäkuuta 1947 Bryn Mawr, Pennsylvania) oli yhdysvaltalainen yleisurheilija, tennispelaaja ja olympiamitalisti. Hän edusti seuratasolla Penn Quakersia.


title: Meredith Colket

text: Colket opiskeli Pennsylvanian yliopistossa ja osallistui olympialaisiin kerran, vuonna 1900. Hän voitti tuolloin hopeaa seiväshypyssä tuloksellaan 325 cm. Asianajajana työskennellyt Colket tunnettiin myös tennispelaajana, sillä hän muun muassa oli toisena vuoden 1903 collegeiden tenniskilpailujen nelinpelissä. Hänen ennätyksensä seiväshypyssä oli 338, jonka hän hyppäsi vuonna 1900.


title: Meredith Colket

text: Colketin poika Meredith Colket jr. oli Yhdysvaltain sukututkimusseuran palkitsema tutkija.


title: Jonathan Mensah

text: Jonathan Mensah (s. 13. heinäkuuta 1990 Accra) on ghanalainen jalkapalloilija, pelipaikaltaan puolustaja. Hänen seuransa on Ranskan miesten jalkapallon korkeimmalla sarjatasolla Ligue 1:ssä pelaava Evian Thonon Gaillard. Hän käyttää pelipaidassaan usein nimeä "Jonathan", jotta hänen ja John Mensahin välillä ei syntyisi sekaannusta.


title: Jonathan Mensah

text: Mensah aloitti uransa kotimaassaan Ashanti Goldissa vuonna 2007. Ensimmäisen ottelunsa hän pelasi kuitenkin vasta seuraavana vuonna Free State Starsin joukkueessa Etelä-Afrikan korkeimmalla sarjatasolla. Tammikuussa 2010 Mensah siirtyi italialaiseen Udineseen, josta hänet lainattiin heti Espanjan kolmanneksi korkeimmalla sarjatasolla Segunda División B:ssä pelanneeseen Granadaan. Siellä hän ehti tehdä yhden maalin 15 ottelussa ja kokea kaksi sarjanousua, kunnes matkusti Ranskaan nykyiseen seuraansa kesällä 2011.


title: Jonathan Mensah

text: Mensah edusti maataan alle 20-vuotiaiden Afrikan-mestaruuskilpailuissa vuonna 2009. Siellä hän auttoi joukkueensa mestaruuteen, ja ansaitsi esityksellään paikan Ghanan joukkueeseen MM-kilpailuissa 2010. Mensah pelasi kaksi lohko-ottelua sekä neljännesvälieräottelun Yhdysvaltoja vastaan topparipari John Mensahin vierellä puolustuksen keskellä.


title: Jonathan Mensah

text: Hän voitti Afrikan-mestaruuskilpailuissa hopeaa vuonna 2010.


title: Jere Uronen

text: Jere Uronen (s. 13. heinäkuuta 1994, Turku) on suomalainen jalkapalloilija, joka pelaa puolustajana Belgian Pro Leaguen Genkissä ja Suomen A-maajoukkueessa.


title: Jere Uronen

text: Uronen nousi TPS:n edustusjoukkueeseen vain 16-vuotiaana kaudella 2011. Tammikuussa 2012 hän siirtyi ruotsalaisen Helsingborgin riveihin. Neljän Helsingborgissa pelatun kauden jälkeen Uronen siirtyi tammikuussa 2016 belgialaiseen Genkiin, jossa hän pääsi debytoimaan myös Eurooppa-liigassa kaudella 2016–17.


title: Jere Uronen

text: A-maajoukkueessa Uronen debytoi jo 17-vuotiaana vuonna 2012 Turkkia vastaan, ja hän vakiinnutti heti paikkansa maajoukkueen vakiomiehistössä. Ensimmäisen A-maaottelumaalinsa Uronen teki vuonna 2018 Valko-Venäjä vastaan. Uronen on ollut maajoukkueen runkopelaaja EM-karsinnoissa 2014–15 ja .


title: Jere Uronen

text: Jere Urosen pelaajaura miesten tasolla alkoi, kun hän nousi TPS:n Kakkosessa pelanneen reservijoukkue ÅIFK:n kokoonpanoon kaudella 2010. TPS:n edustusjoukkueessa ja Veikkausliigassa Uronen debytoi 16-vuotiaana, kun Marko Rajamäki vaihtoi hänet kentälle 12. kesäkuuta 2011 ottelussa TPS–FC Haka. Ensimmäisen liigamaalin hän teki 31. heinäkuuta 2011 ottelussa TPS–FC Honka. Uronen pelasi ensimmäisellä liigakaudellaan yhteensä 18 liigaottelua ja yhden Eurooppa-liigan karsintaottelun. Uronen valittiin Urheilutoimittajain Liiton valitsemaan Veikkausliigakauden 2011 tähdistöjoukkueeseen, ja hän teki kauden päätteeksi kolmen vuoden sopimuksen TPS:n kanssa. TPS oli Veikkausliigassa viides.


title: Jere Uronen

text: Jere Uronen siirtyi tammikuussa 2012 neljän ja puolen vuoden sopimuksella Ruotsin Allsvenskanin kaudella 2011 voittaneeseen Helsingborgs IF:ään. Uronen debytoi Allsvenskanissa 2. huhtikuuta 2012 ottelussa IFK Norrköping–Helsinborg. Ensimmäisen maalin Allsvenskanissa hän teki 12. elokuuta 2012 ottelussa Helsingborg–Kalmar. Uronen pelasi kaudella 2012 yhteensä 17 Ruotsin liigan ottelua sekä yhteensä kymmenen ottelua Mestarien liigan karsinnoissa ja Eurooppa-liigan lohkovaiheessa. Helsingborg oli Allsvenskanissa kuudes.


title: Jere Uronen

text: Uronen oli sivussa lähes koko kauden 2013 polvivamman vuoksi. Hän joutui polvileikkaukseen tammikuussa 2013 ja kuntoutuminen kesti aina syyskuun loppuun saakka. Uronen ehti pelata loppukaudesta neljässä liigaottelussa. Helsingborg oli Allsvenskanissa viides.


title: Jere Uronen

text: Uronen lähti loukkaantumisen jälkeen kovin odotuksin kauteen 2014. Hän vakiinnutti paikkansa joukkueen vasempana pakkina ja pelasi yhteensä 24 ottelua, joista 23 avauskokoonpanossa. Helsingborg eteni keväällä Ruotsin Cupin finaaliin Elfsborgia vastaan, mutta Elfsborg voitti finaalin maalein 1–0. Helsingborgin kausi sujui heikosti, kun se joutui pelaamaan jopa sarjapaikkansa puolesta. Lopullinen sijoitus Allsvenskanissa oli yhdeksäs.


title: Jere Uronen

text: Uronen jatkoi avauskokoonpanon pelaajana kaudella 2015. Uronen pelasi Helsingborgin vasempana pakkina yhteensä 26 liigaottelua, joista kaikki avauskokoonpanossa. Uronen onnistui kahden kauden tauon jälkeen myös maalinteossa, ja hän teki lopulta oman yhden kauden maaliennätyksen kolmella maalilla. Helsingborg paransi edelliskauden sijoitustaan Allsvenskanissa yhdellä sijalla ja oli lopulta sarjassa kahdeksas.


title: Jere Uronen

text: Jere Uronen siirtyi tammikuussa 2016 kolmen ja puolen vuoden sopimuksella Belgian Pro Leaguessa pelaavaan KRC Genkiin. Uronen debytoi Genkissä 13. maaliskuuta 2016 ottelussa Genk–Oostende. Ensimmäisen maalin Belgian liigassa Uronen teki 20. huhtikuuta 2016 ottelussa Genk–Club Brugge. Uronen vakiinnutti paikkansa Genkin vasempana pakkina loppukauden aikana, ja hän pelasi 10 liigaottelua, joista kaikki avauskokoonpanossa. Genk oli kaudella 2015–2016 Belgian liigassa neljäs, ja se pääsi seuraavalla kaudella Eurooppa-liigan karsintoihin.


title: Jere Uronen

text: Urosen ja Genkin kausi 2016–2017 alkoi Eurooppa-liigan karsintaotteluilla, ja joukkue eteni karsintojen kautta Eurooppa-liigan lohkovaiheeseen. Uronen jatkoi Genkin avauskokoonpanossa vasempana pakkina ja oli sivussa kokoonpanosta vain syksyn loukkaantumisen vuoksi. Hän pelasi yhteensä 26 sarjaottelua, joista 25 avauskokoonpanossa. Uronen teki liigaotteluissa yhden maalin. Genk voitti Eurooppa-liigan lohkonsa, kun se jätti taakseen Athletic Bilbaon, Rapid Wienin ja Sassuolon. Kevätkaudella pelatuissa pudotuspeleissä Genk eteni puolivälieriin, kun se voitti Astra Giurgiun ja Gentin. Puolivälierissä joukkue kuitenkin hävisi otteluparinsa Celta Vigolle. Uronen pelasi yhteensä 13 Eurooppa-liigan ottelua ja teki niissä yhden maalin. Belgian liigassa Genkin kausi sujui edelliskautta heikommin ja se jäi kahdeksanneksi.


title: Jere Uronen

text: Urosen ja Genkin kausi 2017–2018 oli edelliskautta rikkonaisempi. Syyskauden pelit sujuivat odotuksia heikommin ja päävalmentaja Albert Stuivenberg sai potkut joulukuussa. Uronen kärsi kauden aikana loukkaantumisista, mutta pelasi yhteensä 23 Belgian liigan ottelua, joista 20 avauskokoonpanossa. Joukkueen otteet paranivat kevätkaudella uuden valmentajan Philippe Clementin johdolla, ja lopullinen sarjasijoitus Belgian liigassa oli viides. Genk pääsi seuraavan kauden Eurooppa-liigan karsintoihin, ja joukkue pelasi kaudella 2017–18 myös Belgian cupin finaalissa, jonka se hävisi Standard Liègelle. Uronen ei pelannut finaalissa.


title: Jere Uronen

text: Jere Uronen debytoi poikien maajoukkueessa 15-vuotiaana vuotta vanhempien (1993) maajoukkueessa 28. heinäkuuta 2009 Norjan Stjørdalissa pelatussa maaottelussa Ruotsi–Suomi. Uronen pelasi oman ikäluokkansa maajoukkueessa 16 maaottelua, vuotta vanhempien (1993) maajoukkueessa 19 maaottelua ja kaksi vuotta vanhempien (1992) maajoukkueessa yhden maaottelun. Poikien maaotteluissa hän teki yhden maalin.


title: Jere Uronen

text: Alle 21-vuotiaiden maajoukkueessa Uronen debytoi 17-vuotiaana 10. elokuuta 2011 Porin stadionilla pelatussa EM-karsintaottelussa Suomi–Slovenia. Uronen kuului Suomen miehistöön vuoden 2013 alle 21-vuotiaiden EM-kisojen karsintaotteluissa. Uronen pelasi viisi nuorten maaottelua.


title: Jere Uronen

text: A-maajoukkueessa Uronen debytoi niin ikään 17-vuotiaana, kun Mixu Paatelainen valitsi hänet suoraan avauskokoonpanoon 26. toukokuuta 2012 Itävallan Salzburgissa pelatussa maaottelussa Turkki–Suomi. Ensimmäisen arvokisojen karsintaottelun Uronen pelasi 12. lokakuuta 2012, kun Paatelainen valitsi hänet avauskokoonpanoon Olympiastadionilla pelatussa vuoden 2014 MM-kisojen karsintaottelussa Suomi–Georgia. Uronen vakiinnutti paikkansa A-maajoukkueessa syksyn 2012 aikana. Hän joutui kuitenkin olemaan sivussa maajoukkueesta lähes koko vuoden 2013 polvivamman vuoksi. Ensimmäisen A-maaottelumaalinsa Uronen teki 9. kesäkuuta 2018 Tampereen stadionilla pelatussa ottelussa Suomi–Valko-Venäjä, kun hän viimeisteli Suomen 1–0-johtomaalin 2–0-voittoon päättyneessä ottelussa. Uronen on kuulunut Suomen vakiomiehistöön EM-karsinnoissa 2014–15 ja MM-karsinnoissa 2016–17.


title: Jere Uronen

text: TPS"Tilanne 11. marraskuuta 2018."


title: N-etyylimaleimidi

text: N-Etyylimaleimidi (CHNO) on α,β-tyydyttymätön imidi. Sillä on käyttöä biokemiallisissa tutkimuksissa.